hotchpotch/miracl-hf-unified huggingface dataset:
খান জাহানের নির্মিত প্রাচীন রাস্তা
খান জাহানের নির্মিত প্রাচীন রাস্তা বলতে প্রায় সাড়ে ৬শত বছর আগে তৎকালীন "খলিফাতাবাদ" নগরের প্রতিষ্ঠাতা উলুঘ খান জাহান এটি নির্মিত একটি প্রাচীন রাস্তা । এই রাস্তাটি খননকালে ১৫ শতকের বেশ কিছু গুরুত্বপূর্ণ প্রত্নবস্তু ও কৌতুহল উদ্দীপক কয়েকটি প্রাচীন স্থাপনার ধ্বংসাবশেষ বেরিয়ে আসে। উন্মোচিত এ সকল স্থাপত্য কাঠামোর মধ্যে আছে প্রাচীন কালের কালভার্ট, কিছু নিরাপত্তা চৌকি, প্রবেশদ্বার প্রভৃতি।
ঐতিহাসিক মসজিদ ষাট গম্বুজ মসজিদ হতে প্রায় সাড়ে তিনশ মিটার উত্তর ও খুলনা-বাগেরহাট মহাসড়ক হতে প্রায় ৫০০ মিটার উত্তর দিকে এই প্রাচীন রাস্তাটির অবস্থান। বাগেরহাট সদর উপজেলা এর ষাটগম্বুজ ইউনিয়নে মগরা গ্রামে এটির অবস্থান।
খান জাহান আলীর নির্মিত এই প্রাচীন রাস্তাটি যশোর ও বাগেরহাটে অঞ্চল হতে খলিফাতাবাদ নগরীর পাশ দিয়ে একদম চট্টগ্রাম পর্যন্ত বিস্তৃত ছিল। এই ইট বিছানো পাকা রাস্তাটি একই সাথে সেই সময়ের শহর রক্ষার বাঁধ হিসাবেও ব্যবহৃত হত বলে মনে করা হয় । যদিও বর্তমানে দীর্ঘ সময়ের বিস্তৃত এই প্রাচীন রাস্তাটির বেশীরভাগ নিদর্শনই আজ হারিয়ে গেছে। তবেও এখনও সেই ইট দ্বারা নির্মিত খান জাহান এর প্রাচীন রাস্তা ও সেতুর প্রায় এক কিলোমিটারর ও বেশি এলাকা টিকে আছে, যা বর্তমানে ইউনেস্কোর "সাংস্কৃতিক বিশ্ব ঐতিহ্যের"' অন্তরভুক্ত করা হয়েছে । প্রায় শত বছর আগে ১৯১৪ সালে প্রকাশিত সতীশ চন্দ্র মিত্রের লেখা বিখ্যাত ‘যশোর-খুলনার ইতিহাস’ গ্রন্থেও খানজাহানের এ প্রাচীন রাস্তার উল্লেখ ছিল । এই গ্রন্থটিতে তৎকালীন সময়ে খলিফাতাবাদ থেকে চট্টগ্রাম পর্যন্ত এই রাস্তাটির সম্ভাব্য রুট সম্পর্কে উল্লেখ রয়েছে। সেই রুটে বলা হয়েছে “রাস্তাটি ষাটগম্বুজ মসজিদ হতে পূর্বদিকে বাগেরহাট শহরের ভিতর দিয়ে অতিক্রম করে। এটি কাড়াপাড়া, ও বাসাবাটি গ্রামের মধ্য দিয়ে তথকালিন সময়ে ভৈরবকূল অতিক্রম করে বৈটপুর, কচুয়া, চিংড়াখালী গ্রামের মাঝ হয়ে হোগলা বুনিয়ার নিকট দিয়ে বলেশ্বর অতিক্রম করে বর্তমান বরিশাল জেলায় প্রবেশ করেছিল। ষোড়শ শতাব্দীর পূর্ব পর্যন্ত এই রাস্তাটির অস্তিত্ব সম্পর্কে জানা যায়। ধারনা করা হয় প্রবল ভূমিকম্পে পদ্মা নদীর গতিপথ পরিবর্তিত হওয়ার ফলে এই রাস্তাটির অস্তিত্ব বিলিন হয়। ২০১১ খ্রিস্টাব্দে গণপ্রজাতন্ত্রী বাংলাদেশ সরকার এই প্রাচীন রাস্তাটির রক্ষনাবেক্ষন করে সংরক্ষিত পুরাকীর্তি ঘোষণা করেন।
সূত্রাপুর জমিদার বাড়ী
সূত্রাপুর জমিদার বাড়ি পুরান ঢাকার সূত্রাপুর থানার রেবতী মোহন দাস রোডে (আর. এম. দাস রোড) অবস্থিত একটি সুদৃশ্য ভবন। ২০ শতকের গোড়ার দিকে প্রতাপশালী হিন্দু জমিদার রেবতী মোহন দাস এই ভবনটি নির্মাণ করেন। এটি বাংলাদেশের প্রত্নতত্ত্ব অধিদপ্তরের পুরাকীর্তির তালিকার অন্তর্ভুক্ত।
ব্রিটিশ আমলের জমিদার রায় বাহাদুর সত্যেন্দ্র কুমার দাস এই বাড়িটির মালিক ছিলেন। তিনি একসাথে জমিদার, ব্যবসায়ী, ব্যাংকার ও প্রেসমালিক হিসেবে খ্যাতি লাভ করেন। এছাড়া ঢাকা পৌরসভার চেয়ারম্যানের দায়িত্বও পালন করেন। তিনি ওয়াল্টার রোডে বিজলীবাতি স্থাপনের জন্য অর্থপ্রদান করেন, এজন্য ওয়াল্টার রোডের একটি বিরাট অংশের নাম তার পিতা রেবতী মোহন দাসের নামানুসারে রেবতী মোহন দাস রোড বা আর. এম. দাস রোড রাখা হয়। স্থানীয়দের কাছে সত্যেন্দ্র কুমার দাসের বাড়িটি ‘জমিদারবাড়ি’ নামে পরিচিত ছিল।
দেশবিভাগের সময় জমিদারবাড়ির বংশধরগণ বাড়িটি ত্যাগ করে চলে যায় এবং শত্রুসম্পত্তি হিসেবে বাড়িটি সরকারের অধিকারে আসে। বর্তমানে ভবনটি ফায়ার সার্ভিস ও সিভিল ডিফেন্সের কোয়ার্টার হিসেবে ব্যবহার করা হচ্ছে। এখানে এখন ফায়ার সার্ভিস ও সরকারি কর্মকর্তাদের পরিবার বসবাস করছে
পুরো ভবনটি পাশাপাশি অবস্থিত দুটি পৃথক তিনতলা বিশিষ্ট দালানের সমন্বয় যাদের দক্ষিণস্থিত অংশটি বেশি প্রাচীন বলে মনে হয়। দক্ষিণের মূল দালানে প্রায় ৫০ ফুট উঁচু প্রবেশমুখ আছে যার ছাদ তিনটি করিন্থিয়ান স্তম্ভ দ্বারা স্থাপিত। এর দুইপাশের অংশে বিভিন্ন নকশা ও কারুকাজ দেখা যায়। কয়েকটি লতাপাতামণ্ডিত অর্ধবৃত্তাকার কাঠামো এবং এর নিচে গোলাকার নকশা দেখা যায়। পুরো দালানে বিভিন্ন আয়তনের প্রায় ৩৫ টি কক্ষ বিদ্যমান। সামনের ছোট বারান্দা দিয়ে প্রবেশ করলে প্রায় ৫০ বর্গফুটের একটি উন্মুক্ত আঙিনায় পৌঁছানো যায় যার তিনদিক দালানে বেষ্টিত এবং মুক্ত পূর্বপ্রান্তটি ধোলাইখালে গিয়ে শেষ হয়েছে। দালানটির পিছনদিকও করিন্থিয়ান স্তম্ভ, তিনটি গোলাকার নকশা পরিবৃত অর্ধবৃত্তাকার কাঠামো ও অন্যান্য ফুলপাতার কারুকাজ দ্বারা শোভিত।
উত্তরপার্শ্বের তিনতলা ভবনটি রেবতী মোহন দাসের কোন এক আত্মীয় নির্মাণ করেন বলে জানা যায়। এতেও ৫০ ফুট প্রবেশমুখ এবং প্রায় সমানসংখ্যক কক্ষ রয়েছে। এর ভিতরেও অভ্যন্তরীণ আঙিনা এবং ধোলাইখালের খালের দিকে একটি মুক্তপথ(পূর্বদিকে) আছে। এর ছাদের বেষ্টনীতে নির্দিষ্ট দূরত্বে ছোট ছোট রন্ধ্র বিদ্যমান।
ভবন দুটি একত্রে প্রায় এক একর স্থানের উপর নির্মিত।
২০১৬ বাংলাদেশ প্রিমিয়ার লীগ
২০১৬ বাংলাদেশ প্রিমিয়ার লীগ, যা বিপিএল ৪ বা একেএস বিপিএল ২০১৬ নামে পরিচিত বাংলাদেশ প্রিমিয়ার লীগের চতুর্থ আসর। বাংলাদেশের শীর্ষ স্তরের পেশাদার টুয়েন্টি২০ ক্রিকেট ফ্রেঞ্চাইজি লীগ। এই প্রতিযোগিতাটি বাংলাদেশ ক্রিকেট বোর্ড কর্তৃক আয়োজন করা হয় ও এতে সাতটি দল অংশ নেয়। এই মৌসুম মূলত ৪ নভেম্বর ২০১৬ তে শুরু হয়। কিন্তু, বৃষ্টির কারণে টুর্নামেন্টের প্রথম দুই দিনের চারটি খেলা বাতিল হয়ে যায় ও পরে আরও বৃষ্টি হাওয়ার পূর্বাভাস থাকায় টুর্নামেন্ট ৮ নভেম্বরে পুনঃআরম্ভ করা হয়। বাতিল হওয়া সব ম্যাচও খেলা হয়। টুর্নামেন্ট ৯ ডিসেম্বরে শেষ হয়।
দুটি নতুন দল, খুলনা টাইটান্স ও রাজশাহী কিংস নতুন মালিকানায় অংশ নেয়। এ দুটি দলকে ২০১৫ প্রতিযোগিতায় নিয়ম ভঙ্গের কারণে অংশ গ্রহণ করতে দেয়া হয়নি। অন্যদিকে, সিলেট সুপার স্টার্সের ফ্রেঞ্চাইজইকে এই আসর থেকে বাদ দেয়া হয়। বিসিবি প্রথমে জানায় সিলেট ফ্রেঞ্চাইজি চুক্তি লঙ্ঘন বা ব্যাংক নিশ্চয়তা না দেয়ায় তাঁদের বাদ দেয়া হয়েছে, কিন্তু পরে ২১ সেপ্টেম্বর জানায় যে "শৃঙ্খলজনিত কারণে" তাঁদের বাদ দেয়া হয়েছে।
২০১৫'র তৃতীয় আসরে কুমিল্লা ভিক্টোরিয়ানস চ্যাম্পিয়ন হয়, কিন্তু তাঁরা এই আসলে গ্রুপ পর্ব থেকে বাদ পড়ে যায়। ফাইনাল খেলায়, রাজশাহী কিংসকে পরাজিত করে ঢাকা ডাইনামাইটস তাঁদের প্রথম শিরোপা লাভ করে।
ফাইনালসহ মোট ৪৬টি ম্যাচ ঢাকা ও চট্টগ্রামের মাঠ দুটিতে অনুষ্ঠিত হয়। টুর্নামেন্টের ২য় পর্বের মোট ১০টি ম্যাচ জহুর আহমেদ চৌধুরী স্টেডিয়ামে অনুষ্ঠিত হয়। অন্যদিকে, প্লেঅফ, ফাইনালসহ ১ম পর্ব ও ৩য় পর্বের ম্যাচগুলি শের-ই-বাংলা জাতীয় স্টেডিয়ামে অনুষ্ঠিত হয়।
সুত্র: ক্রিকইনফোনিম্নলিখিত টেবিলটি এই আসরের সর্বাধিক রান সংগ্রাহকের তালিকা।
সংশোধনবাদ বিরোধী
সংশোধনবাদ বিরোধী (ইংরেজীতে -Anti-Revisionisn)
কমিউনিস্ট শব্দকোষে সংশোধনবাদ বিরোধী হচ্ছে পরিমার্জন, পরিবর্তন অথবা বা বিপ্লবী তত্ত্ব ও অনুশীলন মৌলিক পরিত্যাগ করার প্রচেষ্টা করা। এই পরিপ্রেক্ষিতে, কমিউনিজমের মধ্যে সংস্কারবাদ কমিউনিজমের বিপক্ষদের বিপজ্জনক ছাড় প্রতিনিধিত্ব প্রত্যাখ্যাত হয়।
শ্রম ** আমেরিকান পার্টি
রয় মার্শাল
রয় এডউইন মার্শাল (; জন্ম: ২৫ এপ্রিল, ১৯৩০ - মৃত্যু: ২৭ অক্টোবর, ১৯৯২) বার্বাডোসের সেন্ট টমাসে জন্মগ্রহণকারী বিখ্যাত শ্বেতাঙ্গ ওয়েস্ট ইন্ডিয়ান ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। প্রথম-শ্রেণীর ক্রিকেটে বার্বাডোসের পক্ষে খেলেছেন রয় মার্শাল। দলে তিনি মূলতঃ ডানহাতি ব্যাটসম্যান হিসেবে খেলতেন। পাশাপাশি, ডানহাতে অফ ব্রেক বোলিংয়ে পারদর্শিতা দেখিয়েছেন।
অভিজাত ইক্ষু খামার মালিকের সন্তান তিনি। মাত্র ১৫ বছর বয়সে ১৯৪৬ সালে বার্বাডোসের পক্ষে প্রথম-শ্রেণীর ক্রিকেটে অভিষেক ঘটে তাঁর। ১৯৫০ সালে ওয়েস্ট ইন্ডিজের সদস্যরূপে ইংল্যান্ড সফর করেন। প্রায় ৪০ গড়ে ১,১১৭ রান তোলেন। ঐ সফরে তিনি কোন টেস্টে অংশ নিতে পারেননি।
৯ নভেম্বর, ১৯৫১ তারিখে গাব্বায় স্বাগতিক অস্ট্রেলিয়ার বিপক্ষে তাঁর টেস্ট অভিষেক ঘটে। ঐ টেস্টে ২৮ ও ৩০ তুলেছিলেন। এরপর অস্ট্রেলিয়া ও নিউজিল্যান্ডের বিপক্ষে আরও তিন টেস্টে অংশ নিতে পেরেছেন। ১৯৫১ থেকে ১৯৫২ সালের মধ্যে চারটি টেস্টে ওয়েস্ট ইন্ডিজ দলের প্রতিনিধিত্ব করেন। কিন্তু ওয়েস্ট ইন্ডিজ দল থেকে উপেক্ষিত হবার পর ইংল্যান্ডে চলে যান।
১৯৫৩ সালে হ্যাম্পশায়ারের পক্ষে খেলার যোগ্যতা অর্জন করেন। ঐ ক্লাব দলটিতে ১৯৫৩ থেকে ১৯৭২ পর্যন্ত একাধারে খেলেছেন। এ সময়ে তিনবার দ্বি-শতক করেছেন। ১৯৬২ সালে পাকিস্তানের বিপক্ষে সর্বোচ্চ ২২৮ তোলেন। ১৯৫৫ সালে চ্যাম্পিয়নশীপ খেলায় অংশগ্রহণের সুযোগ ঘটে হ্যাম্পশায়ারের। ১৯৬৬ থেকে ১৯৭০ সাল পর্যন্ত দলের অধিনায়কের দায়িত্বে ছিলেন। ১৯৬১ সালে চ্যাম্পিয়নশীপের শিরোপা লাভে প্রভূতঃ সহায়তা করেন। কাউন্টি ক্রিকেটে আক্রমণাত্মকধর্মী উদ্বোধনী ব্যাটসম্যান হিসেবে নিজেকে তুলে ধরতে সক্ষম হন। ১৮ মৌসুমের ১৭টিতেই সহস্রাধিক রান সংগ্রাহক হন ও হ্যাম্পশায়ারের পক্ষে ৬০টি শতক হাঁকান। তন্মধ্যে, ১৯৬১ সালে তাঁর সেরা সময় কাঁটে। ঐ মৌসুমে তিনি ২,৬০৭ রান তুলেছিলেন। ছয়বার দুই হাজার রানের কোটা অতিক্রম করেছেন তিনি। ঐ কাউন্টিতে অবস্থান করে ৫০৪টি প্রথম-শ্রেণীর ক্রিকেটে অংশ নেন ও ৩০,৩০৩ রান তোলেন।
খেলা চলাকালীন রোদের আলো থেকে রক্ষার জন্য ক্রিম ব্যবহার করতেন। ফলশ্রুতিতে তাঁকে সমারসেটের সভাপতির পদ থেকে অব্যহতি নিতে হয়। সমারসেটের টনটন এলাকায় ত্বকের ক্যান্সারে আক্রান্ত হয়ে ২৭ অক্টোবর, ১৯৯২ তারিখে তাঁর দেহাবসান ঘটে। তাঁর ভাই নরম্যান মার্শালও ১৯৫৫ সালে ওয়েস্ট ইন্ডিজের পক্ষে একটি টেস্টে অংশ নিয়েছেন।
১৯৫৯ সালে উইজডেন কর্তৃক বর্ষসেরা ক্রিকেটারের মর্যাদা লাভ করেন রয় মার্শাল। ১৯৮৭ থেকে ১৯৯১ সাল পর্যন্ত সমারসেট ক্রিকেট কমিটির সভাপতির দায়িত্ব পালন করেন তিনি।
রাওলাট আইন
রাউলাট আইন (The Rowlatt Act of 1919)-এর মাধ্যমে প্রথম বিশ্বযুদ্ধের পর ব্রিটিশ সরকার দমন পীড়নের মাধ্যমে সকল প্রকার গণতান্ত্রিক আন্দোলনের কন্ঠরোধ এবং সন্ত্রাসবাদ দমনে সচেষ্ট হন । এই উদ্দেশ্যে ব্রিটিশ সরকার বিচারপতি রাউলাটের নেতৃত্বে পাঁচ সদস্যের ‘সিডিশন কমিশন’ [Sedition Commission] গঠন করেন । ভারতীয়দের হিংসাত্মক আন্দোলন থেকে ব্রিটিশ সাম্রাজ্যকে রক্ষা করতে কমিশন কতকগুলি সুপারিশ করেন । সেই সুপারিশ সমূহের ওপর ভিত্তি করে ১৯১৯ খ্রিস্টাব্দের ১৮ই মার্চ ব্রিটিশ সরকার এক সন্ত্রাসবাদ বিরোধী এবং দমনমূলক আইন প্রণয়ন করেন । এই আইনই সাধারণভাবে কুখ্যাত ‘রাউলাট আইন’ নামে পরিচিত । এই আইনে জনগণের স্বাধীনতা ও অধিকার হরণ করা হয় । সরকার বিরোধী যে-কোনো প্রচারকার্যকে দন্ডনীয় অপরাধ বলে চিহ্নিত করা হয় এবং কোনো রকম সাক্ষ প্রমাণ ছাড়াই যে-কোনো সন্দেহভাজন ব্যক্তিকে বিনা পরোয়ানায় ও বিনাবিচারে গ্রেফতার ও যতদিন খুশি আটক রাখার অবাধ ক্ষমতা ও ঘরবাড়ি তল্লাসির অধিকার সরকারকে দেওয়া হয় । এই আইনের মাধ্যমে ভারতীয়দের ন্যায়বিচার লাভের অধিকার সম্পূর্ণভাবে কেড়ে নেওয়া হয়েছিল । তাই রাওলাট আইনকে কালাকানুন বলা হয় । সংবাদপত্রের স্বাধীনতা হরণ করা হয় এবং সরকার সাধারণ আইনের প্রয়োগ স্থগিত রেখে জনসাধারণকে চরম পুলিশি ও প্রশাসনিক অত্যাচার ও নির্যাতনের মুখোমুখি দাঁড় করিয়ে দেয় । জনমনে যথারীতি এই আইনের বিরুদ্ধে তীব্র প্রতিক্রিয়া দেখা দেয় । ভারতীয়দের জাতীয় স্বার্থবিরোধী এই আইনের বিরুদ্ধে চারিদিকে তীব্র প্রতিবাদ গড়ে ওঠে । কেন্দ্রীয় আইন সভার সমস্ত ভারতীয় সদস্য প্রতিবাদে গর্জে ওঠেন । মদনমোহন মালাব্য, মহম্মদ আলি জিন্নাহ, মাজহার উল হক আইন পরিষদের সদস্য পদে ইস্তফা দেন । চরমপন্থীরা তো বটেই সুরেন্দ্রনাথ সহ সকল নরমপন্থী নেতা এর বিরুদ্ধে গর্জে ওঠেন । মহাত্মা গান্ধি সর্বভারতীয় আন্দোলনের ডাক দেন । ১৯১৯ খ্রিস্টাব্দে ৩০শে মার্চ এবং ৬ই এপ্রিল গান্ধিজির ডাকে দেশব্যাপী বিক্ষোভ হরতাল পালিত হয় ও জনসভা অনুষ্ঠিত হয় । গান্ধিজি সত্যাগ্রহের হুমকি দেন ।
এএফসি চ্যাম্পিয়নস লীগ
এএফসি চ্যাম্পিয়নস লীগ (সাধারণত এশিয়ান চ্যাম্পিয়নস লীগ হিসাব বেশি পরিচিত) এশিয়ান ফুটবল কনফেডারেশন (এএফসি) কর্তৃক আয়োজিত একটি বাৎসরিক মহাদেশীয় ক্লাব ফুটবল প্রতিযোগিতা। ২০০২ সাল থেকে এ প্রতিযোগিতা এশিয়ান ক্লাব চ্যাম্পিয়নশিপের পরিবর্তে চালু করা হয়, যা ১৯৮৫ সালে চালু হয়েছিল এবং যেটি ছিল ১৯৬৭ থেকে ১৯৭১ পর্যন্ত চলা ৪ বছর পরপর অনুষ্ঠিত এশিয়ান চ্যাম্পিয়ন ক্লাব টুর্নামেন্টের পরিবর্তিত প্রতিযোগিতা। এটি কনমেবল কোপা লিবার্টাডোরেস এবং কনকাকাফ, কাফ, উয়েফা এবং ওএফসি চ্যাম্পিয়নস লীগের সমপর্যায়ের এশিয়ার সবচেয়ে গৌরবজনক ক্লাব প্রতিযোগিতা।
এ প্রতিযোগিতার বর্তমান শিরোপাধারী ক্লাব গুয়াংজু এভারগ্রান্ড। এবং সবচেয়ে বেশি সাফল্যমন্ডিত ক্লাব হল পোহাং স্টেলার্স, তারা তিনবার চ্যাম্পিয়ন হয়েছে।
প্রতিযোগিতাটি ১৯৬৭ সালে এশিয়ান চ্যাম্পিয়ন ক্লাব টুর্নামেন্ট হিসাবে চালু হয়েছিল। তখন অনিয়মিতভাবে বিভিন্ন ফরম্যাটে বিশেষ করে নকআউট ফরম্যাটে খেলা হত। সে সময়ের সবচেয়ে সাফল্যজনক দুটি ক্লাব হল ইসরায়েলের মাকাবি তেলআবিব ও হাপোয়েল তেলআবিব। ১৯৭১ সালের পরে পেশাদারিত্ব ও জনপ্রিয়তার অভাবে প্রায় ১৪ বছর ধরে এ প্রতিযোগিতা আর অনুষ্ঠিত হয়নি।
১৯৯০-৯১ মরসুমে একটি চূড়ান্ত খেলা ফরম্যাটে ফিরে এলে সেটি বাংলদেশের বঙ্গবন্ধু জাতীয় স্টেডিয়াম-এ আয়োজিত হয়। দক্ষিণ এশীয় কোনো দেশের এশিয়ান ক্লাব চ্যাম্পিয়নশিপ আয়োজন এটাই প্রথম ও একমাত্র।
২০১৬ এএফসি চ্যাম্পিয়নস লীগ থেকে এ পুরস্কার মূল্য দেওয়া হচ্ছে:
রঘুনাথ মুর্মূ
পণ্ডিত রঘুনাথ মুর্মূ (৫ মে, ১৯০৫, ডহরাডিহি, ময়ূরভঞ্জ, ওড়িশা – ১ ফেব্রুয়ারি, ১৯৮১) একজন ভাষাতত্ত্ববিদ, লেখক, নাট্যকার ও সাঁওতালি ভাষায় ব্যবহৃত "অলচিকি" লিপির উদ্ভাবক ছিলেন।
মুর্মূ ১৯০৫ সালের ৫ মে এক পূর্ণিমা তিথিতে ওড়িশার ময়ুরভঞ্জ জেলার রায়রঙ্গপুর থানার অন্তর্গত ডহরাডিহি গ্রামে জন্মগ্রহণ করেন। তিনি ১৯২৫ সালে অলচিকি লিপি উদ্ভবনের পর সেই লিপিতেই সাঁওতালি ভাষায় বিভিন্ন নাটক, কবিতা ও বই লেখেন। ১৯৭৭ সালে ঝাড়গ্রামের বেতাকুন্দরিডিহিতে তিনি একটি সাঁওতালি বিশ্ববিদ্যালয়ের প্রতিষ্ঠা করেন। রাঁচির ধুমকুরিয়া কর্তৃক তাঁর আদিবাসী সাহিত্যে অবদানের জন্য তাঁকে ডি. লিট উপাধি প্রদান করা হয়। চারুলাল মুখোপাধ্যায় মুর্মূকে একজন ধার্মিক এবং আরেকজন আদিবাসী লেখক মার্টিন ওঁরাও তাঁর "দি সান্থাল - এ ট্রাইব ইন সার্চ অব দি গ্রেট ট্রাডিশন" গ্রন্থে তাঁকে সাঁওতালদের মহান শিক্ষক হিসেবে উল্লেখ করেন। সেই থেকে তিনি আদিবাসীদের কাছে "গুরু গোমকে" (অর্থাৎ "মহান শিক্ষক") নামে খ্যাতি অর্জন করেন। রঘুনাথ মুর্মূ ১৯৮১ সালের ১লা ফেব্রুয়ারি পরলোক গমন করেন।
সিয়া
সিয়া কেট ইজোবেল ফারলার [উচ্চারণ:/ˈsiːə/], (ইংরেজি: "Sia Kate Isobelle Furler"; জন্ম: ডিসেম্বর ১৮, ১৯৭৫) একজন অস্ট্রেলিয়ান সঙ্গীতশিল্পী এবং গীতিকার। ১৯৯০ দশকের মধ্যে সিয়া স্থানীয় একটি অ্যাসিড জ্যাজ ব্যান্ডে নিঃসংশয়ে একজন গায়ক হিসেবে কর্মজীবন শুরু করেন। ১৯৯৭ সালে তার প্রথম আবির্ভাব স্টুডিও অ্যালবামের শুধু "ওনলি সি" রেকর্ডস গান অস্ট্রেলিয়ায় মুক্তি পায়। এই ঘটনার জের ধরে তিনি লন্ডন, ইংল্যান্ড যান এবং ব্রিটিশদের কাছে মূল কন্ঠে জিরো ৭ এর সাথে গান গিয়েছিলেন।
২০০০ সালে সনি মিউজিকের সাব লেবেল নৃত্য পুলে স্বাক্ষর করেন সিয়া এবং তার দ্বিতীয় স্টুডিও অ্যালবাম মুক্তি দেন, হিলিং ইজ ডিফিকাল্ট, পরের বছর। সিয়া তার সঙ্গীতের কণ্ঠ্য স্টাইলিং এর জন্য একটি বেস হিসাবে হিপ হপ, ফাঙ্ক এবং সউল সঙ্গীত এর অন্তর্ভুক্ত করেন। ২০১৪ সালে তিনি অস্ট্রেলিয়ান ৪০ বছরের কম বয়সী ব্যক্তিদের মধ্যে ৯৭তম ধনী, এইউ $২০ মিলিয়ন এর একটি রিপোর্ট আয়কারী সঙ্গে "বিআরডব্লিউ" ম্যাগাজিনের স্থান অর্জন করেন।
সিয়া কেট ইজোবেল ফারলার ১৮ ডিসেম্বর, ১৯৭৫ সালে দক্ষিণ অস্ট্রেলিয়ার অ্যাডিলেড শহরে জন্মগ্রহণ করেন। তার পিতা ফিল কোলসন, একজন সঙ্গীতজ্ঞ এবং তার মা লিওন ফারলার, একজন শিল্প প্রভাষক। সিয়া কেভিন কোলসন এর ভাইঝি যিনি একজন অভিনেতা ও সঙ্গীতজ্ঞ, এবং কলিন হায়, যিনি একজন সঙ্গীতজ্ঞ এবং অস্ট্রেলিয়ান গ্রুপ ম্যান এট ওয়ার্ক এর সদস্য। সিয়া একজন শিশু হিসাবে বলেন তিনি আরেথা ফ্র্যাংকলিন, স্টিভ ওয়ান্ডার এবং স্টিং এর পারফর্মিং শৈলী অনুকরণ করেন, তিনি তার প্রথম প্রভাব হিসেবে গণনা করেছেন। তিনি অ্যাডিলেড হাই স্কুলে পড়াশোনা করতেন। ১৯৯০ দশকের মধ্যে সিয়া স্থানীয় একটি অ্যাসিড জ্যাজ ব্যান্ডে নিঃসংশয়ে একজন গায়ক হিসেবে কর্মজীবন শুরু করেন। সিয়া ব্যান্ডের সাথে সহযোগিতা এবং তাদের দুই ইপিএস- এ কন্ঠ অবদান করেন: "ওয়ার্ল্ড এন্ড দ্যা ডিল" (১৯৯৬) এবং "ডিলিরিয়াম" (১৯৯৭)। ১৯৯৭ সালে খাস্তা বিযুক্ত, এবং সিয়া তার প্রথম আবির্ভাব স্টুডিও অ্যালবাম এর শুধু ওনলি সি গান রেকর্ডস অধিকারী অস্ট্রেলিয়ায় মুক্তি পায়। অ্যালবামটি ১,২০০ কপি বিক্রি হয়েছিল।
দৈবচয়ন
দৈবচয়ন শব্দটির অধিক প্রচলিত অর্থ 'এলোপাথাড়ি বাছাই' (random selection) বা 'লটারি পদ্ধতিতে বাছাই' (Lottery based selection)। 'দৈব' অর্থ 'এলোপাথাড়ি (Random)' আর 'চয়ন' অর্থ 'বাছাই (Selection)'। পরিসংখ্যান বিদ্যায় দৈবচয়ন শব্দটির ব্যবহার অধিক লক্ষ্য করা যায়। পরিসংখ্যান বিদ্যায় 'দৈব' শব্দটির ইংরেজি প্রতিশব্দ 'Random'. তেমনি দৈব পরীক্ষা - Random experiment, দৈব নমুনা - Random sample, দৈব চলক- Random variable, দৈবচয়ন - Randomization প্রভৃতি।
একটি বাক্য অনেকটা এরকমঃ ১০০ জন মানুষ থেকে দৈবচয়ন ভিত্তিতে ১০ জনকে নির্বাচিত বা বাছাই করা হয়েছে। এই বাক্যে 'দৈবচয়ন ভিত্তিতে ১০ জনকে নির্বাচিত বা বাছাই করা হয়েছে' মানে হল, '১০ জন ব্যক্তিকে লটারি পদ্ধতিতে নির্বাচিত বা বাছাই করা হয়েছে' বা ১০ জন ব্যক্তিকে এলোপাথাড়িভাবে বাছাই করা হয়েছে।
'দৈব' শব্দটির আরেকটি অর্থ হল 'দেবতাসুলভ', 'দেবতাসদৃশ', 'স্বর্গীয়' ইত্যাদি। এক্ষেত্রে দৈব শব্দটির ইংরেজি প্রতিশব্দ Divine. দৈব শব্দটি এসেছে দেব বা দেবতা থেকে। দেব বা দেবতা শব্দটির বিশেষণ রূপ (Adjective form) হল দৈব।
শান্তি দেবী
শান্তি দেবী (১১ ডিসেম্বর, ১৯২৬ - ২৭ ডিসেম্বর, ১৯৮৭) ভারতের দিল্লিতে জন্মগ্রহণ করেন। 
১৯৩০ এর দশকে শৈশবাবস্থায় তিনি নিজেকে 'জাতিস্মর' (পূর্বজন্মের স্মৃতিধর) হিসাবে দাবি করেন। ঘটনাটি মহাত্মা গান্ধীর গোচরে আনা হলে তিনি শান্তির সঙ্গে দেখা করেন এবং তদন্তের জন্য একটি কমিশন গঠন করেন; ১৯৩৬ সালে এর একটি প্রতিবেদন প্রকাশিত হয়।
আরও দুটি প্রতিবেদন সেই সময় লেখা হয়েছিল। বালচন্দ্র নাহাত তাঁর প্রতিবেদনটি 'পুনর্জন্ম কি পর্যালোচনা' নামে একটি হিন্দি পুস্তিকার আকারে প্রকাশ করেন। তিনি এতে বলেন, "যে সব তথ্য আমাদের কাছে এসেছে, তাতে নিশ্চিতভাবে উপসংহার টানা যায় না যে, শান্তি দেবীর 'পূর্বজন্মের স্মৃতিসমূহ বা এ সংক্রান্ত ঘটনা পুনর্জন্ম প্রমাণ করে।"
ইন্দ্র সেন তাঁর এক নিবন্ধে এই যুক্তি খন্ডন করেন।
১৯৩৬ সালে নেওয়া সাক্ষাৎকারের ভিত্তিতে, ১৯৫২ সালে আরও একটি প্রতিবেদন প্রকাশিত হয়।
এক সুইডিশ লেখক শান্তি দেবীর দু'বার সাক্ষাৎকার নিয়ে ১৯৯৪ সালে একটি বই প্রকাশ করেন; এর ইংরেজি অনুবাদ ১৯৯৮ এ বের হয়।
শান্তি দেবী মাত্র চার বছর বয়সে তাঁর বাবা-মাকে বলেন যে, তাঁর আসল বাড়ি মথুরাতে এবং সেখানে তাঁর স্বামী বাস করেন, যা তাঁদের বাড়ি দিল্লি থেকে ১৪৫ কিমি দূরে অবস্থিত। ছয় বছর বয়সেই তিনি মথুরায় পৌঁছানোর উদ্দেশ্যে বাড়ি থেকে পালান। বাড়ি ফিরে, তিনি স্কুলে বলেন যে, তিনি বিবাহিতা এবং সন্তান জন্ম দেওয়ার দশদিন পর তাঁর মৃত্যু হয়েছিল। শিক্ষকদের সাথে আলাপচারিতায় শান্তি মথুরার কথ্যভাষা ব্যবহার করতেন এবং নিজের ব্যবসায়ী স্বামীর নাম 'কেদারনাথ' বলে উল্লেখ করতেন। স্কুলের প্রধান শিক্ষক মথুরাতে গিয়ে ঐ নামে এক ব্যবসায়ীকে খুঁজে বার করেন, যার স্ত্রী লগড়ি দেবী, ন'বছর আগে একটি পুত্রসন্তান জন্ম দেওয়ার দশদিন পর মারা গিয়েছিলেন। কেদারনাথ দিল্লিতে পৌঁছালে শান্তি তাকে ও তাঁর ছেলেকে তৎক্ষণাৎ চিনতে পারেন। শান্তি দেবী কেদারনাথের দাম্পত্য জীবনের নানা খুঁটিনাটির বর্ণনা দিলে কেদারনাথ তাকে লগডি দেবীর 'পুনর্জন্ম' হিসেবে মেনে নেন। ঘটনাটি মহাত্মা গান্ধীর নজরে আনা হলে তিনি শান্তির সঙ্গে দেখা করেন এবং তদন্তের জন্য একটি কমিশন গঠন করেন। কমিশন ১৯৩৫ সালের ১৫ই নভেম্বর শান্তি দেবীকে নিয়ে মথুরা যায়। সেখানে শান্তি লগড়ি দেবীর দাদু তথা পরিবারের আত্মীয়দের শনাক্ত করেন। শান্তি বুঝতে পারেন যে, কেদারনাথ তাঁর স্ত্রীর মৃত্যুশয্যায় দেওয়া কয়েকটি প্রতিশ্রুতি পালন করেন নি। কমিশনের রিপোর্টে শান্তি দেবীকে লগড়ি দেবীর যথার্থ জন্মান্তর হিসেবে দেখিয়ে উপসংহার টানা হয়। 
শান্তি দেবী আজীবন অবিবাহিতা ছিলেন। ১৯৫০ এর দশকে তিনি তাঁর কাহিনী আবারও বলেন। ১৯৮৬ তে তিনি আয়ান স্টিভেনসন ও কে.এস. রাউতকে দেওয়া সাক্ষাৎকারে লগড়ি দেবীর মৃত্যু-পূর্ব অভিজ্ঞতাসমূহ ব্যক্ত করেন। কে.এস. রাউত তাঁর তদন্ত ১৯৮৭ তেও চালিয়ে যান এবং শেষ সাক্ষাৎকারটি ২৭ ডিসেম্বর, ১৯৮৭ তে শান্তি দেবীর মৃত্যুর চারদিন পূর্বে নেওয়া হয়।
মায়মুনা বিনতে আল-হারিস
মায়মুনা বিনতে আল-হারিস আল-হিলালিয়াহ (, "Maymūnah bint al-Ḥārith al-Hilālīyah") ছিলেন ইসলামের শেষ নবী মুহাম্মাদ-এর স্ত্রী। তার প্রকৃত নাম ছিল বাররাহ, কিন্তু মুহাম্মাদ তার নাম পরিবর্তন করে মায়মুনা রেখেছিলেন।
তার পিতা আল-হারিস ইবনে হাজন ছিলেন মক্কা নগরীর হিলাল উপজাতিদের একজন। তার মাতা হিন্দ বিনতে আউফ ছিলেন ইয়েমে্নের হিমার নামক উপজাতিদের একজন। তার আপন বড় বোনের নাম ছিল লুবাবা বিনতে আল-হারিস। তার পিতৃ পক্ষের বোনেরা ছিলেন লায়লা, হাযায়লা আর আজ্জা। তার মাতৃ পক্ষের সহোদররা ছিলেন মাহমিইয়্যা ইবনে যাজী আল-জুবাইদী, আসমা বিনতে উমায়্যা (আবু বকর-এর স্ত্রী), সালমা বিনতে উমায়্যা (হামযা ইবনে আব্দুল্লাহ আল-মুত্তালিব এর স্ত্রী) এবং আওন ইবনে উমায়্যাস। ইবনে কাসির উল্ল্যেখ করেছেন, জয়নব বিনতে খুজাইমা (মুহাম্মাদ-এর স্ত্রী) ছিলেন তার আরেক বোন।
নবী (সাঃ) 'ওমরা' পালনের পর ফেরার পথে মক্কা নগরী থেকে ১০ মাইল দূরে শরিফ নামক স্থানে ৬২৯ খ্রিস্টাব্দে বিবাহ করেছিলেন; তখন মুহাম্মাদের বয়স ৫৮ এবং সম্ভবত মায়মুনার বয়স ৩০ বছরের কিছু কম বা 
বেশি ছিল।
৬৩২ সালে মুহাম্মাদের মৃত্যুর আগ পর্যন্ত মায়মুনা তাঁর সাথেই বসবাস করতেন।
মায়মুনার মৃত্যুর তারিখ নিয়ে বিতর্ক রয়েছে। তাবারির মতে: "ইয়াজিদ ইবনে মুওয়াইয়া এর খিলাফত কালে ৬১ হিজরিতে [৬৮০-৬৮১] ময়মুনার মৃত্যু হয়েছিল। তিনি নবীর স্ত্রীদের মধ্যে সর্বশেষ স্ত্রী ছিলেন এবং তখন তাঁর বয়স ছিল ৮০ অথবা ৮১ বছর।" তাবারি আরও উল্ল্যেখ করেছেন, "মুহাম্মাদের মৃত্যুর পর মায়মুনা উম্মে সালামার কাছে ছিলেন।"
ইবনে কাছির লিখেছেন: "নবীজীর ইন্তেকালের পরে মায়মুনা আরো চল্লিশ বছর মদিনাতে বসবাস করেছিলেন এবং ৫১ হিজরীতে ৮০ বছর বয়সে তিনি ইন্তেকাল করেন। তিনি ছিলেন নবীজির স্ত্রীদের মধ্যে সর্বশেষ জন।" মুহাম্মদের স্ত্রীদের মধ্যে কমপক্ষে চার জন (সুফিয়া, সাউদা, আয়িশা এবং উম্মে সালামা ) বিধবা স্ত্রী ৫১ হিজরী সাল পর্যন্ত বেঁচে ছিলেন।
ইবনে হাজারও দেখিয়েছেন যে, 'মায়মুনা আয়িশার আগে ইন্তেকাল করেছিলেন'; "আমরা মদিনার দেওয়ালের উপর দাঁড়িয়ে ছিলাম, বাইরের দিকে তাকিয়েছিলাম… আয়েশা বলেছেন: 'হায় আল্লাহ! মাইয়মুনা আর নেই। সে ইন্তেকাল করেছে, আর এখন তুমি যা ইচ্ছা তাই করার জন্য মুক্ত। সে ছিল আমাদের মধ্যে সবচেয়ে ধার্মিক এবং আত্নীয়দের প্রতি সবচেয়ে নিবেদিত।"
বেগম রোকেয়ার বাড়ি
বেগম রোকেয়ার বাড়ি একটি প্রাচীন নিদর্শন। ধারনা করা হয় অষ্টাদশ শতাব্দির দিকে তৈরি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
রংপুর শহর থেকে ৮ কিলোমিটার দক্ষিণ পূর্বে অবস্থিত এই বাড়িটি যেখানে নারী জাগরণের পথিকৃত বেগম রোকেয়া জন্ম গ্রহন করেন।
বেগম রোকেয়া উনবিংশ শতাব্দীর শেষার্ধে ১৮৮০ সালের ৯ডিসেম্বও রংপুর জেলার মিঠাপুকুর উপজেলার পায়রাবন্দ নামক গ্রামে এখানেই জন্মগ্রহণ করেন। তাঁর পিতার নাম জহিরউদ্দিন মোহাম্মদ আবু আলী হায়দার সাবের ও মাতার নাম রাহাতুন্নেসা চোধুরাণী বেগম রোকেয়ার পিতা ছিলেন পায়রাবন্দের জমিদাররি সর্বশেষ উত্তরাধিকারী।তঁর মাতা ছিলেন টাঙ্গাইলের বলিয়াদিও জমিদার পরিবারের কন্যা।
বেগম রোকেয়ার বাড়ির এখন আর তেমন কিছুই অবশিষ্ট নাই । যা আছে তা হলো শুধু ভাঙ্গা দেয়াল ও খুঁটি যা সংরক্ষণ এর দায়িত্ব নেয় বাংলাদেশ প্রত্নতত্ত্ব অধিদপ্তর ।
নারী জাগরণের পথিকৃত বেগম রোকেয়া সাখাওয়াত হোসেনের স্মৃতি রক্ষায় মাননীয় প্রধানমন্ত্রীর ঐকান্তিক ইচ্ছায় ৩,৫৩,০০,০০০/-টাকা ব্যয়ে ১ জুলাই, ২০০১ সালে রংপুর জেলার মিঠাপুকুর উপজেলাধীন পায়রাবন্দ গ্রামে বেগম রোকেয়ার নিজ বাড়ী সংলগ্ন ৩.১৫ একর ভূমিতে ‌‍বেগম রোকেয় স্মৃতিকেন্দ্র স্থাপিত হয়।নির্মিতি অবকাঠামোর মধ্যে রয়েছে মুলভবন -১৪,৭১০ বর্গফুট ,২৫০ আসনের সুসজ্জিত মিলনায়তন (শব্দ নিয়ন্ত্রণ ব্যবস্থাসহ),১০০ আসনের সুসজ্জিত সেমিনার কক্ষ, ৫০ জন পাঠকের পাঠ সুবিধাসহ ১০ হাজার গ্রন্থের ধারণ ক্ষমতাসহ সুসজ্জিত গ্রন্থাগার এবং প্রয়োজনীয় আসবাবপত্রসহ গবেষণা কক্ষ।
২০১৬ এশিয়ান বীচ গেমস
২০১৬ এশিয়ান বীচ গেমস বা ৫ম এশিয়ান বীচ গেমস হল এশিয়া অলিম্পিক কাউন্সিল কর্তৃক আয়োজিত এশিয়ার বহু-ক্রীড়া প্রতিযোগিতা এশিয়ান বীচ গেমসের পঞ্চম আসর, যা ২৪ সেপ্টেম্বর থেকে ৩ অক্টোবর পর্যন্ত ভিয়েতনামের দানাং শহরে অনুষ্ঠিত হয়। এটি ভিয়েতনামে আয়োজিত এশিয়া পর্যায়ের দ্বিতীয় বহু-ক্রীড়া প্রতিযোগিতা, এর পূর্বে হ্যানয়ে ২০০৯ এশিয়ান ইনডোর গেমসের আয়োজন করেছিল। এছাড়া এটি ছিল হ্যানয়ের বাহিরে অনুষ্ঠিত প্রথম গেমস।
প্রতিযোগিতা শেষে স্বাগতিক ভিয়েতনাম ৫২ স্বর্ণ পদক সহ ১৩৯টি পদক নিয়ে প্রথম স্থান দখল করেছিল। এছাড়া স্বাধীন অলিম্পিক ক্রীড়াবিদ হিসাবে কুয়েতের জারা আল হাজ্জা একটি ব্রোঞ্জ পদক জিতে।এশিয়া অলিম্পিক কাউন্সিলের ৪৫টি সদস্য দেশের মধ্যে ৪১টি দেশ ২০১৬ গেমসে অংশগ্রহণ করেছে। ইয়েমেন, ফিলিস্তিন, উত্তর কোরিয়া এবং সৌদি আরব এবারের প্রতিযোগিতায় অংশগ্রহণ করেনি।
স্বাগতিক দেশ (ভিয়েতনাম)
ফুলচৌকি মসজিদ
ফুলচৌকি মসজিদ বাংলাদেশের রংপুর জেলার মিঠাপুকুর উপজেলার একটি প্রাচীন মসজিদ। এটি মোঘল আমলের দিকে তৈরি। এটি বাংলাদেশ প্রত্নতত্ত্ব অধিদপ্তরের তালিকাভুক্ত একটি প্রত্নতাত্ত্বিক স্থাপনা।
রংপুর থেকে ২৪ কিমি দক্ষিণে গড়ের মাথা নামক স্থান হয়ে পশ্চিম দিকে বিরামপুর-দিনাজপুর সড়কে শুকুরের হাট হয়ে সেখান থেকে আরও ২ কিমি পশ্চিমে ফুলচৌকি গ্রামে এর অবস্থান।
ফুলচৌকি নামক স্থানে অবস্থিত বলেই সম্ভবতঃ এই গ্রামকে কেন্দ্র করে মসজিদের নামকরণ করা হয়েছে।
এই মসজিদটি খুব সুন্দর। মসজিদটি আয়তকার এবং প্রতিটি কোণায় গোলাকার কিউপলা যুক্ত স্তম্ভ রয়েছে। যার নিচের অংশ কলসাকৃতি। মসজিদের সামনে খোলা অঙ্গন (সাহান) অনুচ্চ প্রাচীর বা বেস্টনী দ্বারা আবুত। মসজিদের প্রবেশ দ্বার পূর্বপাশ ঘেষে একটি পরিকল্পিত এলাকা, যেটি এখন কবর স্থান হিসাবে ব্যবহৃত হযচ্ছে; যদিও সেখানে একসময় শোভা পেত স্থাপত্য সৌকর্য মন্ডিত শোভিত ও সৌরভমুখরিত ফুল বাগান।
আলাউদ্দিন সিদ্দিকী কলেজ
আলাউদ্দিন সিদ্দিকী মহাবিদ্যালয় বাংলাদেশের টাঙ্গাইল জেলার একটি উচ্চ শিক্ষা প্রতিষ্ঠান।
এটি ১৯৭২ সালে টাঙ্গাইলের কালিহাতি উপজেলায় স্থাপন করা হয়। মুক্তিযুদ্ধের অন্যতম সংগঠক আবদুল লতিফ সিদ্দিকী ৯.৩৫ একর ভুমির ওপর তার পিতামহের নামে এই কলেজটি প্রতিষ্ঠা করেন।
জায়ান মালিক
জাইন জাভেদ "জাইন" মালিক (উচ্চারণ:/ˈmælɪk/; ইংরেজি: "Zain Javadd "Zayn" Malik"; জন্ম: জানুয়ারী ১২, ১৯৯৩) একজন ইংরেজ সঙ্গীতশিল্পী এবং গীতিকার। ২০১০ সালে মালিক ব্রিটিশ রিয়েলিটি সঙ্গীত প্রতিযোগিতায় একজন একক শিল্পী হিসেবে অডিশন দিয়েছিলেন।
জাইন জাভেদ মালিক জন্মগ্রহণ করেন ১২ জানুয়ারী ১৯৯৩ সালে , ইংল্যান্ডে। তাঁর পিতা ইয়াসের মালিক, হল একজন এবং তার মা, ট্রিসিয়া ব্র্যনন মালিক, হল একজন ইংরেজ এবং তিনি বংশদ্ভুত; বিয়ের উপর তিনি ইসলামে ধর্মান্তরিত হন। তার এক বড় বোনের নাম দুনিয়া, এবং ছোট দুই বোন ওয়ালিয়হা ও সাফা। তিনি একটি শ্রমিকশ্রেণী পরিবার থেকে আগত, এবং ব্যস্ততম প্রতিবেশিদের সাথে বড় হয়েছেন।
নিম্নলিখিত তালিকায় আগে এবং তার একক কর্মজীবন পর মালিকের গান ক্রেডিট দেখানো হল। তিনি একজন নেতৃত্ব গীতিকার এবং তার প্রথম আবির্ভাব স্টুডিও অ্যালবাম এর গান হল "মাইন্ড অফ মাইন"।
২০১৬-১৭ সংযুক্ত আরব আমিরাতে ওয়েস্ট ইন্ডিজ বনাম পাকিস্তান ক্রিকেট দল
ওয়েস্ট ইন্ডিজ ক্রিকেট দল পূর্ব-নির্ধারিত সময়সূচী মোতাবেক সংযুক্ত আরব আমিরাত সফর করে। এ সফরে দলটি সেপ্টেম্বর থেকে নভেম্বর, ২০১৬ সাল পর্যন্ত পাকিস্তান দলের বিপক্ষে তিনটি টুয়েন্টি২০ আন্তর্জাতিক (টি২০আই), তিনটি একদিনের আন্তর্জাতিক (ওডিআই) ও তিনটি টেস্ট খেলায় প্রতিদ্বন্দ্বিতায় অবতীর্ণ হয়। ওয়েস্ট ইন্ডিজ ক্রিকেট বোর্ড (ডব্লিউআইসিবি) টেস্ট খেলাগুলোর যে-কোন একটিতে দিন/রাতে খেলার ব্যাপারে ঐক্যমতে পৌঁছে।
প্রকৃতপক্ষে এ সময়সূচীতে দুই টেস্ট, পাঁচ ওডিআই ও দুইটি টি২০আই আয়োজনের কথা ছিল। মে, ২০১৬ সালে পাকিস্তান ক্রিকেট বোর্ড (পিসিবি) শ্রীলঙ্কায় সিরিজ আয়োজনের বিষয়ে চেষ্টা চালায়। কিন্তু মৌসুমী ঋতু বিরাজমান থাকায় শ্রীলঙ্কায় আয়োজনের এ প্রচেষ্টা ব্যর্থ হয়। আগস্ট, ২০১৬ সালে দুবাই আন্তর্জাতিক ক্রিকেট স্টেডিয়ামে দিন/রাতের ক্রিকেট আয়োজনের কথা পিসিবি ঘোষণা করে।
ব্যক্তিগত কারণ দেখিয়ে ওয়েস্ট ইন্ডিজের টুয়েন্টি২০ আন্তর্জাতিক দল থেকে আন্দ্রে রাসেল নাম প্রত্যাহার করে নেন। কেস্রিক উইলিয়ামস তার স্থলাভিষিক্ত হন।
এশিয়ান বীচ গেমস
এশিয়ান বীচ গেমস হল সমগ্র এশিয়ার ক্রীড়াবিদদের জন্য আয়োজিত এশিয়া অলিম্পিক কাউন্সিল কর্তৃক নিয়ন্ত্রণ একটি বহু-ক্রীড়া প্রতিযোগিতা, যা প্রতি চার পরপর অনুষ্ঠিত হয়। এ প্রতিযোগিতা প্রথম আয়োজিত হয় ২০০৮ সালে ইন্দোনেশিয়ার বালিতে। এটি এশিয়ান গেমসের পর এশিয়া অঞ্চলের দ্বিতীয় বৃহত্তম বহু ক্রীড়া আসর।
এশিয়ান বীচ গেমসের এ পর্যন্ত ছয়টি আসর ছয়টি দেশে অনুষ্ঠিত হয়েছে এবং তাতে ৪৫টি জাতীয় অলিম্পিক কমিটির ক্রীড়াবিদগন অংশগ্রহণ করেছে। সর্বশেষ ২০১৬ গেমস ২৪ সেপ্টেম্বর থেকে ৩ অক্টোবর পর্যন্ত ভিয়েতনামের দানাংয়ে অনুষ্ঠিত হয়। পরবর্তি আসর ২০২০ সালে ভারতের গোয়াতে অনুষ্ঠিত হবে।
জামালপুর জামে মসজিদ
জামালপুর জামে মসজিদ বা জামালপুর জমিদারবাড়ি জামে মসজিদ নামে পরিচিত। এটি ঠাকুরগাঁও জেলায় অবস্থিত বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ঠাকুরগাঁও জেলা শহর থেকে পীরগঞ্জ থানায় যাওয়ার পথে বিমান বন্দর পেরিয়ে শিবগঞ্জহাট। সেখান থেকে তিন কিলোমিটার পশ্চিমে জামালপুর জমিদারবাড়ি জামে মসজিদ।
মসজিদ অঙ্গনে প্রবেশমুখে বেশ বড় সুন্দর একটি তোরণ রয়েছে। মসজিদে উপরে বড় আকৃতির তিনটি গম্বুজ আছে। গম্বুজের শীর্ষদেশ কাচ পাথরের কারুকাজ করা আছে। এই মসজিদের প্রধান বৈশিষ্ট্য হলো এর মিনারগুলো নকশা। মসজিদের ছাদে মোট আটাশটি মিনার আছে। একেকটি মিনার উচ্চতা প্রায় ৩৫ ফুট এবং প্রতিটিতে নানা নকশা করা রয়েছে। এত মিনারয়ালা কোন মসজিদে দেখতে পাওয়া বিরল ব্যপার। মসজিদটির চারটি অংশে ভাগ করা। তাহলো মূল কক্ষ, মূল কক্ষের সঙ্গে ছাদসহ বারান্দা, ছাদবিহীন বারান্দা এবং ছাদবিহীন বারান্দাটি অর্ধ প্রাচীরে বেষ্টিত হয়ে পূর্বাংশে মাঝখানে চার থামের উপর ছাদ বিশিষ্ট মূল দরজা। খোলা বারান্দার প্রাচীরে এবং মূল দরজার ছাদে ছোট ছোট মিনারের নানান নকশা রয়েছে। মূল কক্ষের বাইরের দিক থেকে পরিমাপ হচ্ছে ২৯ × ৪৭ ফুট এবং ছাদবিহীন বারান্দার পরিমাপ ২১ × ৪৭ ফুট। মূল কক্ষের কোণগুলো তিন থাম বিশিষ্ট। এর জানালা দুটি, দরজা তিনটি, কুলুঙ্গি দুটি। পুরো মসজিদটির ভিতরে ও বাইরের দেয়ালগুলোতে প্রচুর লতাপাতা ও ফুলের নকশা রয়েছে।
কথিত আছে তাজপুর পরগনার জমিদারবাড়ি থেকে রওশন আলী নামক এক ব্যক্তি এ অঞ্চলে আসেন এবং তাঁরই কোন বংশধর পরবর্তীতে এখানে জমিদারী পান। ১৮৬২ সালে এই জমিদারবাড়ির ভিত্তি স্থাপন করে। বাড়িটির নির্মাণ কাজ শেষ হওয়ার আগেই ১৮৬৭ সালে মসজিদের নির্মাণ কাজ শুরু হয়।
এখন নেদেখা নদীর সিপারে
এখন নেদেখা নদীর সিপারে () হল ২০১২ সালের ১৪ সেপ্টেম্বরে মুক্তি লাভ করা একটি অসমীয়া চলচ্চিত্র। চলচ্চিত্রটি প্রযোজনা করে "রাষ্ট্রীয় চলচ্চিত্র বিকাশ নিগম"। চলচ্চিত্রটির পরিচালক মুম্বাই শহরের বাসিন্দা অসমীয়া পরিচালক বিদ্যুত কটকী।
অসমের বৃহত্তম নদীদ্বীপ মাজুলীতে নব্বইয়ের দশকে উগ্রপন্থীরা সন্ত্রাসের সৃষ্টি করেছিল, ও ১৯৯৭ সালে সমাজকর্মী সঞ্জয় ঘোষকে অপহরণ করে পরে হত্যা করেছিল। এই ঘটনা অবলম্বনে এই ছবিটি নির্মাণ করা হয়েছে। ২০১০ সালে ভূপেন হাজারিকা চলচ্চিত্রটির জন্য একটি কবিতা আবৃত্তি করেন। পরিচালক বিদ্যুত কটকী বলেন,
চলচ্চিত্রটির সংগীত পরিচালনা করেন জুবিন গার্গ। গানের কথা বিদ্যুত কটকী, জয়ন্ত সোণোয়াল ও খগেন গগৈর।
সেন্সর বোর্ড অসমীয়া চলচ্চিত্র বলে স্বীকৃতি দেয়ার পরেও জাতীয় চলচ্চিত্র পুরস্কারের বিচারকমণ্ডলী এটি অসমীয়া চলচ্চিত্র নয় জানিয়ে পুরস্কারের জন্য অযোগ্য ঘোষণা করেন এবং এর ফলে চলচ্চিত্রটি বর্তমান শিরোনাম নিয়ে আসে।
বিজয়ওয়াড়া
বিজায়ওয়াড়া হল ভারত এর অন্ধ্রপ্রদেশ রাজ্যের দ্বিতীয় বৃহত্তম মহানগর।শহরটি কৃষ্ণা নদীর তীরে অবস্থিত।বিজয়ওয়াড়া শহর কৃষ্ণা জেলায় অবস্থিত। বর্তমানে শহরটি অন্ধ্রপ্রদেশ রাজধানী অঞ্চল এর অন্তর্গত। শহরটি শহুরে জনসংখ্যার হিসাবে বিশ্বের সবচেয়ে ঘনবসতিপূর্ণ তিনটি শহরের মধ্যে একটি। ষষ্ঠ কেন্দ্রীয় পে কমিশন অনুযায়ী বিজয়ওয়াড়াকে ওয়াই- শ্রেণী শহরের হিসাবে শ্রেণীবদ্ধ করা হয়। বিজয়ওয়াড়া অন্ধ্রপ্রদেশের বাণিজ্যিক সদর দপ্তর। এটি ম্যাককিনেস ত্রৈমাসিক দ্বারা "ভবিষ্যতের গ্লোবাল সিটি" হিসাবে স্বীকৃত ছিল, যা ২০২৫ সালের মধ্যে ১৭ বিলিয়ন ডলারের জিডিপি বৃদ্ধি আশা করেছিল।
এই শহরটি কৃষ্ণ নদী জুড়ে প্রকাশেম বাঁধের মতো তার উল্লেখযোগ্য স্থানগুলির জন্য পরিচিত; কৃষ্ণনাগী মণ্ডপাম (নদী মিউজিয়াম) হল কৃষ্ণ নদীর তীরে কৃষ্ণনাগী মূর্তি এবং নিকটবর্তী মূর্তিটি ইতিহাসকে চিত্রিত করে; গান্ধী হিল, নেতা মহাত্মা গান্ধীর জন্য নির্মিত দেশের প্রথম স্মৃতিসৌধ, যা একটি ৫০০ ফুট উঁচু পাহাড়ে। ভূপানী দ্বীপ, কৃষ্ণ নদী মধ্যে বৃহত্তম নদী দ্বীপের একটি। কানাক দুর্গা মন্দিরটি কৃষ্ণ নদী তীরে ইন্দ্রকেলেদ্রি পাহাড়ে দেবী দুর্গার একটি হিন্দু মন্দির। দেবতাকে ত্রৈতৈয় কালপাতে স্বয়ম্ (আত্মপ্রকাশ) হিসেবে বর্ণনা করা হয়েছে।
শহরটি সমুদ্র সমতল থেকে ১১ মিটার (৩৬ ফুট) উচ্চতায় অবস্থিত। শহরটি অবস্থান করছে ১৬.৩১ ডিগ্রি উত্তর ও ৮০.৩৭ ডিগ্রি দক্ষিণে। বিজয়ওয়াড়া কৃষ্ণ নদীর তীরে অবস্থিত, পাহাড় ও খাল দ্বারা আবৃত। এটি রাজ্যের প্রস্তাবিত রাজধানী, অমরাবতী থেকে ১৮.৫ কিমি (11.5 মাইল) দূরে অবস্থিত। প্রকাশম বাঁধের জলাধারের উত্তর দিক থেকে উৎপন্ন তিনটি জলপ্রবাহ - এলুরু, বন্দর ও রাউস শহরের মধ্য দিয়ে প্রবাহিত হয়।
২০১১ সালের জনগননায় শহরটির জনসংখ্যা হয় ১০,৪৮,২২০ জন। মোট জনসংখ্যার ৫,২৪,২১৮ জন পুরুষ এবং ৫,২৩,৩২২ জন নারী। শহরটিতে প্রতি ১০০০ জন পুরুষের জন্য ৯৯৭ জন মহিলা অনুপাত যা, জাতীয় গড়ে প্রতি ১০০০ জন পুরুষ প্রতি ৯৪০ জন মহিলার অনুপাতের চেয়ে বেশি। ২০১১ সালের হিসাবে ৯২,৮৪৮ টি শিশু ০-৬ বছর বয়সী ছিল, যার মধ্যে ৪৭,৫৮২ টি ছেলে ও ৪৫,২৬৬ জন মেয়ে ছিল: এক্ষেত্রে লিঙ্গ অনুপাত প্রতি ১০০০ জন পুরুষের জন্য ৯৫১ জন মহিলা। গড় সাক্ষরতার হার ৮২.৫৯% (পুরুষ ৮৬.২৫%, মহিলা ৭৮.৯৪%)। শহরের ৭৮৯,০৩৮ জন ব্যক্তি সাক্ষরতার সাথে , জাতীয় গড় ৭৩.০০% -এর তুলনায় উল্লেখযোগ্যভাবে উচ্চ। বিজয়ওয়াড়া সর্বাধিক ঘনবসতিপূর্ণ শহরগুলির মধ্যে একটি। প্রতি বর্গ কিলোমিটারের প্রায় ৩১,২০০ জন মানুষ বাস করে। বৃহত্তর বিজয়ওয়াড়া শহরের জনসংখ্যা হল ১৪,৯১,২০২ জন।
এই শহরের বাসিন্দাদের প্রধান ভাষা হল তেলুগু।
গলাকাটা দিঘি ঢিবি মসজিদ
গলাকাটা দিঘি ঢিবি মসজিদ বাংলাদেশের ঝিনাইদহ জেলার বারোবাজার হতে তাহেরপুর রাস্তাটির পাশে অবস্থিত। "গলাকাটা মসজিদ" এর পাশেই "গলাকাটা দীঘি" অবস্থিত। দীঘিটি খান জাহান আলী কর্তৃক নির্মিত এই সমসাময়িক দীঘি বলে অত্যন্ত প্রবল জনশ্রুতি আছে। আর এ দীঘির ঠিক দক্ষিণ পাশেই রয়েছে গলাকাটা মসজিদ।
গলাকাটা দিঘি ঢিবি মসজিদ ঝিনাইদহ জেলা সদর হতে প্রায় ৩০ কি.মি দূরে অবস্থিত।
মোট চারটি ৬ কোণাকৃতি মোটা বড় পিলার এর উপর বর্গাকৃতি প্রধান মসজিদটি স্থাপিত এবং এর প্রতিটি বাহুর দৈর্ঘ্য ২৫ ফুট এবং এর দেয়াল ৫ ফুট এর মত চওড়া। এবং এতে রয়েছে মোট ৩টি প্রবেশদ্বার। মুল মসজিদের পূর্ব দিকে পাকা করা প্রাঙ্গন ছিল। এর ভিতরের পশ্চিমের দিকের দেয়ালে রয়েছে ৩টি মেহরাব। মেহরাবগুলোতে রয়েছে পোড়ামাটির নানা কারুকাজ ,লতাপাতা, চেইন, ফুল, ঘন্টা ইত্যাদির বিভিন্ন রকমের নকশা । আর কালো পাথরের তৈরি প্রায় ৮ ফুট উচ্চতার দুইটি স্তম্ভ আছে , যা ছাদের পিলার হিসেবে কাজ করে । এই স্তম্ভের সামনে ও পিছনের দিকে রয়েছে ৬টি মাঝারি আকারের গম্বুজ । শাহ সুলতান মাহমুদ এর আমলে, ৮০০ হিজরী সনে আরবি ও ফার্সিতে লেখা কিছু পাথর খনন করার সময় এই গুলো এখানে পাওয়া যায় । এই মসজিদের সাথে ধবীচক ও ঝনঝনিয়া মসজিদ, শৈলকুপার শাহী মসজিদ , ঢাকার রামপালে "বাবা আদমের মসজিদ" এবং বাগেরহাট এর ষাট গম্বুজ মসজিদ এর মিল রয়েছে ।
কেস্রিক উইলিয়ামস
কেস্রিক ওমারি কেনাল উইলিয়ামস (; জন্ম: ১৭ জানুয়ারি, ১৯৯০) সেন্ট ভিনসেন্টের স্প্রিং ভিলেজে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া ক্রিকেটে বেশ কয়েকটি দলে খেলেছেন। দলে তিনি মূলতঃ ডানহাতে ফাস্ট-মিডিয়াম বোলিং করে থাকেন। পাশাপাশি ডানহাতে ব্যাটিংও করে থাকেন কেস্রিক উইলিয়ামস।
মার্চ, ২০১১ সালে উইন্ডওয়ার্ড আইল্যান্ডসের পক্ষে প্রথম-শ্রেণীর ক্রিকেটে অভিষেক ঘটে তার। ২০১০-১১ আঞ্চলিক চারদিনের প্রতিযোগিতায় দলের প্রতিপক্ষ ছিল ইংল্যান্ড লায়ন্স। এরপর ২০১২-১৩ মৌসুমে কম্বাইন্ড ক্যাম্পাসেস দলের পক্ষে খেলেন। সীমিত ওভারের প্রতিযোগিতা হিসেবে ২০১২-১৩ রিজিওন্যাল সুপার৫০-এ দলকে ফাইনালে নিয়ে যান। কিন্তু, ২০১৩-১৪ মৌসুমে দলের পক্ষে অনিয়মিত অবস্থায় অংশগ্রহণ করেন। ২০১৬ সাল পর্যন্ত ওয়েস্ট ইন্ডিজের ঘরোয়া ক্রিকেটের শীর্ষ স্তরে তাকে দেখা যায়নি। কিন্তু ২০১৬ সালে ক্যারিবীয় প্রিমিয়ার লীগে জ্যামাইকা তালাওয়াসের পক্ষে সর্বোচ্চ উইকেট সংগ্রহ করে সংশ্লিষ্ট সকলের নজর কাড়েন। ঐ প্রতিযোগিতায় তেরো খেলার সবকটিতে অংশ নেন ও ১৭ উইকেট দখল করেন। ডোয়েন ব্র্যাভো ও সোহেল তানভিরের পর প্রতিযোগিতায় তার অবস্থান ছিল তৃতীয়। গায়ানা আমাজন ওয়ারিয়র্সের বিপক্ষে নিজস্ব সেরা ৪/৩৭ লাভ করলেও চূড়ান্ত খেলায় তাল্লাওয়াজের শিরোপা বিজয়ে তার বোলিং ছিল ২/১২।
সেপ্টেম্বর, ২০১৬ সালে সংযুক্ত আরব আমিরাতে পাকিস্তানের বিপক্ষে খেলার জন্য টুয়েন্টি২০ আন্তর্জাতিক দলে তাকেও অন্তর্ভূক্ত করা হয়। শেষদিকে তিনি আন্দ্রে রাসেলের স্থলাভিষিক্ত হন। ২৭ সেপ্টেম্বর, ২০১৬ তারিখে প্রতিপক্ষীয় পাকিস্তানের রুম্মন রইসের সাথে তারও টি২০আইয়ে অভিষেক ঘটে। খেলায় নির্ধারিত ৪ ওভারে ২/১৫ লাভ করলেও তার দল ৮ উইকেটে পরাভূত হয়েছিল।
বেন অ্যাফ্লেক
বেনজামিন গিজা অ্যাফ্লেক বোল্ডট (ইংরেজি: "Benjamin Geza Affleck-Boldt" জন্ম: ১৫ই আগস্ট, ১৯৭২) তবে বেন অ্যাফ্লেক নামে ভাল পরিচিত, একজন আমেরিকান অভিনেতা এবং চলচ্চিত্র পরিচালক। তিনি শিশুশিল্পী হিসেবে কর্মজীবন শুরু করেন পিবিএস এর শিক্ষামূলক "দ্য ভোয়াজ অব দ্য মিমি" (১৯৮৪, ১৯৮৮) টিভি সিরিজের মাধ্যমে।
অ্যাফ্লেক ২০০৫ সালে জেনিফার গার্নারকে বিয়ে করেন। এই দম্পতির তিন সন্তান রয়েছে। ২০১৫ সালে তারা আলাদা হয়ে যান এবং ২০১৮ সালে তাদের বিবাহবিচ্ছেদ হয়।
বেনজামিন গিজা অ্যাফ্লেক বোল্ডট বার্কলে, ক্যালিফোর্নিয়া-এ ১৫ই আগস্ট, ১৯৭২ সালে জন্মগ্রহণ করেন। তার মা ক্রিস্টোফার অ্যানা "ক্রিস" (বিবাহ-পূর্ব বোল্ডট)। তার মা এলিজাবেথ (বিবাহ-রবার্টস) দ্বারা নিউ ইয়র্ক এর ঊর্ধ্বস্থ ইস্ট সাইড উপর উত্থাপিত হয়েছিল, ৩০ বছরেরও বেশি সময় ধরে আধুনিক শিল্পকলা জাদুঘর এর জনসাধারণের তথ্য পরিচালক ছিলেন তিনি, এবং তার মায়ের দ্বিতীয় স্বামী স্যামুয়েল শোও ছিলেন একজন আইনজীবি। ক্রিসের পিতা, ও'ব্রায়েন "ওবি" বোল্ডট হলেন নিউ ইয়র্ক সিটি ইউনিভার্সিটির একজন গণতান্ত্রিক কর্মী এবং রাষ্ট্রবিজ্ঞান বিভাগের অধ্যাপক হিসেবে ছিলেন।
বেন অ্যাফ্লেক তার শৈশব জুড়ে পেশাগতভাবে অভিনীত করতেন "কিন্তু অর্থে নয় যে, আমার একজন মা আছেন যিনি আমাকে হলিউড নিয়ে যেতে চেয়েছিলেন বা একটি পরিবার যে চেয়েছিলেন আমাকে দিয়ে টাকা উপার্জন করাতে"। তিনি প্রথম সাত বছর বয়সে আবির্ভুত হয়েছেন, "ডার্ক সাইড অফ দ্যা স্ট্রিট" (১৯৮১) নামের একটি স্থানীয় স্বাধীন ছবিতে, পরিচালনায় একজন পারিবারিক বন্ধু। একজন শিশুশিল্পী হিসেবে তাঁর সবচেয়ে বড় সাফল্য ছিল পিবিএস শিশুদের সিরিজের "দ্যা ভয়এজ অফ দ্যা মিমি" (১৯৮৪) এবং "দ্যা সেকেন্ড ভয়এজ অফ দ্যা মিমি" (১৯৮৮), ষষ্ঠ গ্রেড বিজ্ঞান শ্রেণীর জন্য সৃষ্ট। বেন অ্যাফ্লেক "বিক্ষিপ্তভাবে" উভয় ম্যাসাচুসেট্‌স এবং মেক্সিকো থেকে তিনি আট থেকে পনের বছর বয়সে এই মিমি কাজ করেন। একজন কিশোর হিসাবে, অ্যাফ্লেক আবির্ভুত এর মধ্যে এবিসি বিশেষ স্কুলের পরে আবশ্যক: "এ পারফেক্ট ম্যান" (১৯৮৬), টেলিভিশন সিনেমা হ্যান্ড অফ এ স্টেঞ্জার (১৯৮৭) এবং একটি ১৯৭৯ বার্গার কিং বাণিজ্যসংক্রান্ত বিজ্ঞাপনে তাকে দেখা যায়।
বেন অ্যাফ্লেক গণতান্ত্রিক পার্টির একজন সদস্য এবং নিজেকে হিসাবে বর্ণনা করেছেন "পরিমিতরূপে উদার"। তিনি একটি প্যানেল অতিথি হিসেবে আবির্ভুত হয়েছেন "রিয়েল টাইম উইথ বিল মাহের" (২০০৫–০৮, ২০১২, ২০১৪),
চন্দ্রাবতী মন্দির
চন্দ্রাবতী মন্দির বাংলাদেশের কিশোরগঞ্জ জেলায় অবস্থিত বাংলা আদি মহিলা কবি খ্যাত চন্দ্রাবতীর স্মৃতিবাহী একটি স্থাপনা। চন্দ্রাবতী বাংলা সাহিত্যের ইতিহাসে প্রথম বাঙালি মহিলা কবি হিসেবে সুবিখ্যাত। চন্দ্রাবতী মন্দির বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। প্রকৃতপক্ষে মন্দিরটি একটি শিব মন্দির। কিশোরগঞ্জ সদর উপজেলাধীন মাইজখাপন ইউনিয়নের কাচারীপাড়া গ্রামে ফুলেশ্বরী নদীর তীরে শিবমন্দিরটির অবস্থান।
ষোড়শ শতকের মনসা মঙ্গলের বিখ্যাত কবি দ্বিজ বংশীদাসের কন্যা ও বঙ্গের আদি মহিলা হলেন চন্দ্রাবতী। চন্দ্রাবতী শিবমন্দিরটি বস্তত তাঁর বহু কাহিনী ও ঘটনাকে ধারণ করে। ষোড়শ শতকের দ্বিতীয় ভাগে কবি চন্দ্রাবতীর জন্য নির্মিত হয় এই মন্দিরটি। কবি চন্দ্রাবতী ছিলেন অত্যন্ত প্রতিভাধারী ও সম্ভাবনাময় সাহিত্যিক। নয়নঘোষ প্রনীত পালাগান ‘চন্দ্রাবতী’ থেকে জানা যায় যে, কৈশোরে চন্দ্রাবতী ও স্থানীয় এক ব্রাহ্মনযুবক জয়ানন্দের মধ্যে মনের আদান-প্রদান হয়। তাদের এ ভালবাসার কথা চন্দ্রাবতীর পিতা বংশীদাস মেনে নেন। কথা অনুযায়ী তাদের মধ্যে তিনি বিয়ের ব্যবস্থাও করেন। কিন্তু পরিশেষ জয়ানন্দ কথা অনুযায়ী বিয়ে না করে অপর এক মুসলিম রমণী কমলাকে বিয়ে করেন। এই বিয়ের জন্য জয়ানন্দ ধর্মান্তরিত হন। এই ঘটনায় চন্দ্রাবতী ভীষণভাবে ভেঙে পড়েন। তিনি পিতার কাছে এসময় তাঁর উপাসনার জন্য একটি মন্দির প্রতিষ্ঠার জন্য অনুরোধ করেন। এছাড়া চন্দ্রাবতী সিদ্ধান্ত নেন তিনি চিরকুমারী থাকবেন। তাঁর পিতা কন্যার আবদার অনুযায়ী ফুলেশ্বরী নদী তীরে একটি মন্দির প্রতিষ্ঠা করেন। সে অবধি এটি চন্দ্রাবতী মন্দির নামে দাঁড়িয়ে আছে ফুলেশ্বরী নদীতীরে।
চন্দ্রাবতী মন্দিরিটি আকৃতিতে অষ্টভুজাকৃতির। মন্দিরের উচ্চতা প্রায় ৩২ ফুট। এর আত বাহুর প্রতিটির দৈর্ঘ্য ৮ ফুট। মন্দিরের নিচতলায় আছে একটি কক্ষ ও তাতে প্রবেশের পথ। কক্ষের ভেতরে রয়েছে ৭টি কুলুঙ্গি। মন্দিরের দ্বিতীয় তলাতে আছে একটি প্রশস্ত কুলুঙ্গি এবং পোড়ামাটির সুদৃশ্য কাজ। দ্বিতীয় তলা থেকেই মন্দিরটি ক্রমশ সরু হয়ে ৩২ ফুট পর্যন্ত উচ্চতায় গিয়ে শেষ হয়েছে। এর চূড়ায় রয়েছে ১৯৯০ এর দশকে প্রত্নতত্ত্ব মন্দিরটির কিছু অংশ সংস্কার করে।
এডভিন হেনিখ
এডভিন হেনিখ (জার্মান - "Edwin Hennig"; জন্ম - ২৭ এপ্রিল, ১৮২২; বার্লিন - মৃত্যু - ১২ নভেম্বর, ১৯৭৭; ট্যুবিঙেন) হলেন একজন প্রখ্যাত জার্মান পুরাজীববিদ।
এডভিন হেনিখের পিতা আর্তুর হেনিখ (১৮৪৬ - ১৮৯২) ছিলেন জার্মানির একজন ব্যবসায়ী; তাঁর মা ছিলেন লুইজা ভিবকা (১৮৫৩ - ১৯২৮); তাঁরা পাঁচ ভাই ছিলেন। প্রখ্যাত ঐতিহাসিক ভৌগলিক ও পরিবহন-বিজ্ঞানী রিখার্ড হেনিখ তাঁর এক দাদা। কিন্তু এডভিনের বয়স যখন মাত্র ১০ বছর, তখনই তাঁর বাবার মৃত্যু ঘটে। ১৯০২ খ্রিস্টাব্দে তিনি প্রকৃতি বিজ্ঞান, দর্শন ও নৃবিজ্ঞান (অ্যানথ্রোপোলজি) নিয়ে পড়ার উদ্দেশ্যে জার্মানির বাডেন-ভুর্টেমবার্গ প্রদেশের ফ্রাইবুর্গ শহরে অবস্থিত আলবের্ট-লুডভিগ বিশ্ববিদ্যালয়ে ভর্তি হন। ১৯০৬ খ্রিস্টাব্দে তিনি সেখান থেকেই অধ্যাপক ওটো ইয়াকেলের অধীনে বিলুপ্ত মাছেদের গণ জাইরোডাসের উপর গবেষণা করে তাঁর ডক্টরেট ডিগ্রি লাভ করেন। এরপর তিনি বার্লিনের হুমবোল্ট‌ বিশ্ববিদ্যালয়ের ভূতত্ত্ব ও পুরাজীববিজ্ঞান ইনস্টিটিউটের অধ্যাপক ভিলহেল্‌ম ফন ব্রাঙ্কা্র সহকারী পদে যোগ দিয়ে তাঁর কর্মজীবন শুরু করেন। ১৯১৩ সালে এখানেই তিনি তাঁর "হ্যাবিলিটেশন" ডিগ্রি লাভ করেন ও প্রাইভেট লেকচারারের পদে যোগ দেন। প্রথম বিশ্বযুদ্ধ শুরু হলে তিনি সামরিক বাহিনীতে ভূতাত্ত্বিক হিসেবে যোগ দেন। ১৯১৭ খ্রিস্টাব্দে তিনি ট্যুবিঙেন বিশ্ববিদ্যালয়ের অধ্যাপক পদ লাভ করেন। ১৯২৮/২৯ খ্রিস্টাব্দে তিনি সেখানে রেক্টরের দায়িত্ব সামলান এবং বিশ্ববিদ্যালয়ের ভূতত্ত্ব-পুরাজীববিজ্ঞান ইনস্টিটিউটের ডিরেক্টর হন। ১৯৩৭ খ্রিস্টাব্দে তিনি নাৎসি দলে যোগ দেন। ১৯৪৫ তাঁকে তাঁর দায়িত্ব থেকে সাময়িক অব্যাহতি দেওয়া হয় ও তাঁকে "ডিনাৎসিফিকেশন" (জার্মান - "Entnatzifizierung" ; "এনটনাৎসিফিৎসিয়েরুং") প্রোগ্রামের মধ্যে দিয়ে যেতে হয়। ১৯৫১ সালে তিনি অবসরগ্রহণ করেন।
১৯৭৭ খ্রিস্টাব্দে ট্যুবিঙেনে তাঁর জীবনাবসান ঘটে। মৃত্যুকালে তাঁর বয়স হয়েছিল ৯৫ বছর।
১৯০৯ খ্রিস্টাব্দে তৎকালীন জার্মান পূর্বআফ্রিকা বা আজকের তানজানিয়ার টেন্ডাগুড়ুতে ভের্নার ইয়ানেশের নেতৃত্বে যে খনন অভিযান চলে, হেনিখ ছিলেন তার অন্যতম সদস্য। তাঁর আরেক উল্লেখযোগ্য কীর্তি হল অস্ট্রালোপিথেকাস আফারেনসিসের বিবরণ প্রকাশ। পূর্ব আফ্রিকাতে লুডভিগ কোল-লারসেনের নেতৃত্বে চলা অভিযানে প্রাপ্ত জীবাশ্ম দেহাবশেষ থেকে ১৯৪৮ খ্রিস্টাব্দে তিনি এই বিবরণ প্রকাশ করেন। এছাড়াও তিনি বেশ কয়েকটি জনপ্রিয় বিজ্ঞান গ্রন্থের লেখক হিসেবে বিখ্যাত।
তিনি বিবর্তনের অর্থোজেনেসিস তত্ত্বের প্রবক্তা ছিলেন। এ' বিষয়ে তাঁর পূর্বসুরী ছিলেন প্রখ্যাত অস্ট্রিয় পুরাজীববিদ ওটেনিও আবেল।
হামজা বেনদেলাজ
হামজা বেনদেলাজ নিশান্থ (আরবি : حمزة بن دلاج; ইংরেজি : Hamza Bendelladj Nishanth), একজন আলজেরিয়ান কম্পিউটার হ্যাকার (অনুমতি ছাড়া প্রবেশ)। যিনি Bx1 নামে পরিচিত। প্রবেশ তথ্য চুরি করে ট্রোজান হর্স নামের স্পাইআই এর সহ-প্রতিষ্ঠাতার ভূমিকা পালন করে তিনি ২০০ আমেরিকান ব্যাংক এবং অর্থনৈতিক প্রতিষ্ঠান এর টাকা সয়ংক্রিয় ভাবে তুলে নেন। স্পাইআই অ্যাপলিকেশনটি অন্য হ্যাকারদের কাছে বিক্রি করেন যা সয়ংক্রিয়ভাবে কাজ করতে পারে।
বেনদেলাজ বড় হয়েছিল আলজেরিয়ার তিজি ওজু নামক স্থানে, যিনি ১৫ বছর কারারুদ্ধ অবস্থায় ছিলেন এবং ৩ বছর কারামুক্ত(জামিন) হিসাবে ছিলেন। বেনদেলাজ বিভিন্ন ব্যাংক এবং প্রতিষ্ঠান থেকে হাতিয়ে নেওয়া টাকা ফিলিস্তিন এবং আফ্রিকার খাদ্যাভাব মেটাতে ব্যয় করেন।
হামজা বেনডেল্লাজ এবং রাশিয়ান কোডফেন্ডেট কে  SpyEye  কম্পিউটার ভাইরাস ব্যবহার এবং অমেরিকান ব্যাংক হতে মিলিয়ন ডলার চুরি করার জন্য দণ্ডিত করে অমেরিকান আদালত।  তিনি ৮,৫০০ ডলারে SpyEye ভাইরাসের একটি কপি আমেরিকান আন্ডার-কভার অফিসারের কাছে বিক্রি করে তখন হামজা বেনডেল্লাজ প্রথম  চিহ্নিত হন। পরে তাকে ২০১৩ইং সালে থাইল্যান্ডে একটি এয়ারপোর্ট হতে গ্রেফতার হয় এবং মার্কিন প্রশাসনের কাছে হস্তান্তর করা হয়।
অন্ধ্রপ্রদেশের শহরসমূহের তালিকা
এই নিবন্ধটি ভারতের অন্ধ্রপ্রদেশ রাজ্যের তালিকাভুক্তির একটি তালিকা। নিবন্ধে ব্যবহৃত পরিসংখ্যানগত তথ্য ভারত সরকারের স্বরাষ্ট্র মন্ত্রণালয়ের রেজিস্ট্রার জেনারেল এবং গণনা বিভাগের কার্যালয় দ্বারা পরিচালিত ভারতের ২০১১ সালের আদমশুমারি অনুযায়ী।
উৎসগুলি:
জোড় বাংলা ঢিবি
জোড় বাংলা ঢিবি ঝিনাইদহ জেলা এর কালিগঞ্জ উপজেলার বারোবাজার এ অবস্থিত । এটি জোড়বাংলা মসজিদ নামেও পরিচিত । হিজরি ৮০০ সনে আলাউদ্দিন হুসাইন শাহ এর পুত্র শাহ সুলতান মাহমুদ এই মসজিদটি প্রতিষ্ঠা করেছিলেন । ১৯৯২-৯৩ সালে বাংলাদেশের প্রত্নতত্ব বিভাগের খনন কাজের ফলে এটি আবিস্কৃত হয় । এটি একটি এক গম্বুজ বিশিষ্ট মসজিদ । এই মসজিদের পাশেই রয়েছে কিছু কবর ।
জোড় বাংলা ঢিবি ঝিনাইদহ জেলা এর কালীগঞ্জ উপজেলার বারোবাজার এ অবস্থিত । ঝিনাইদহ জেলা সদর এই স্থানের দূরত্ব ৩০ কি.মি ।
ধারনা করা হয় ৮০০ হিজরির দিকে আলাউদ্দিন হুসাইন শাহ এর ছেলে শাহ সুলতান মাহমুদ এই মসজিদটি নির্মাণ করেছিলেন ।
১৯৯২-১৯৯৩ সাল পর্যন্ত বাংলাদেশ প্রত্নতত্ব বিভাগ এর খনন কাজের ফলে এটি আবিস্কৃত হয় । এটি মুলত একটি এক গম্বুজ বিশিষ্ট মসজিদ। আর এই মসজিদ এর পাশেই রয়েছে কিছু কবর । জোড়বাংলা মসজিদের ঠিক উত্তর দিকে একটি পুকুর রয়েছে , এটি অন্ধপুকুর নামে সকলের নিকট পরিচিত । মনে করা হয় সুলতান মাহমুদ শাহ এর শাসনামলের সময় মুসল্লীদের ওজু এবং পানীয় জলের প্রয়োজনের জন্যই এটি খনন করা হয় ।
ছোট ছোট পাতলা ইটের গাঁথা এই মসজিদ ১১ ফুট উচুঁ একটি প্লাটফর্মের উপর স্থাপিত । মসজিদটি প্রবেশ পথের ঠিক উত্তর-পূর্ব কোণের দিকে অবস্থিত । এর প্রবেশ পথ হতে দীঘি পর্যন্ত রয়েছে ইট দ্বারা তৈরি এক সিঁড়ি রয়েছে । এটি একটি বর্গাকৃতির এক গম্বুজ বিশিষ্ট মসজিদ । পরে এই মসজিদটি পুনরায় নির্মাণ করা হয় । বর্তমানে এই মসজিদে নিয়মিত নামাজ পড়া হয় । মসজিদের ঠিক পূর্ব পাশে রয়েছে তিনটি খিলান সংযুক্ত প্রবেশপথ । মসজিদটির চার কোণায় রয়েছে আটকোণ বিশিষ্ট মোট চারটি কারুকাজ করা টাওয়ার । মসজিদের পশ্চিম দিকের দেয়ালে রয়েছে অর্ধবৃত্তাকার আকৃতির পোড়ামাটির নক্সা অলংকরণে তিনটি মেহরাব । এটির উপর চুন বালির কাজ লক্ষ্য করা হয় । এটির দুই পাশে ছোট ছোট পিলার রয়েছে । মাঝের কেন্দ্রীয় মেহরাবটিতে ফুল ও লতাপাতা আঁকা ইটের কাজ লক্ষ্য করা যায় । এর স্থাপত্য শিল্পের জন্য সৌন্দর্য এবং কারুকার্যময় এই দৃষ্টিনন্দন মসজিদ মুসলিম সভ্যতা এবং উৎকর্ষতার নিদর্শন হিসাবে ধরা হয় ।
কাশ বাজরাল
কাশ বাজরাল এর প্রসারিত অবস্থায় ডানার আকার ৬৫-৭৫মিলিমিটার দৈর্ঘ্যের হয়। 
ভারতে প্রাপ্ত কাশ বাজরাল এর উপপ্রজাতিসমূহ হল-প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিপৃষ্ঠর মূল রঙ বাদামী কালো একটি সাদা চওড়া ভিতরের দিকে তেরচা ডিসকাল বন্ধনী সামনের ডানার ৩নং শিরা থেকে শুরু হয়ে পিছনের ডানার ১নং শিরা অবধি বিস্তৃত রয়েছে। এই শ্বেত বন্ধনীটির উভয় প্বার্শে চমতকার উজ্জবল ঝলমলে নীল রঙের চওড়া বর্ডার চোখে পড়ে। সামনের ডানার ৩,৪ এবং ৫ নং ইন্টারস্পেসে বাইরের দিকে তেরচা ভাবে অবস্থিত ৩টি সাদা ছোপ বিদ্যমান যেগুলির সাথে উপরিলিখিত শ্বেত বন্ধনীটি যুক্ত হয়েছে। সামনের ডানায় ৩টি ক্ষুদ্র প্রি-এপিকাল ছোপ এবং একসারি সাব-টার্মিনাল অস্পষ্ট বন্দু লক্ষ করা যায়। পিছনের ডানার সাব-টার্মিনাল সাদা দাগের ৯সামান্য বাঁকা) সারি তুলনামূলকভাবে অধিক স্পষ্ট। পিছনের ডানায় একটি এপিকাল এবং একটি টার্নাল ইষদ হলদে ছোপ রয়েছে।
ডানার নিম্নপৃষ্ঠর মূল রঙ ইষদ নীলচে এবং সবজে সাদা। উপরিপৃষ্ঠের সাদা ডিসকাল বন্ধনী এবং ছোপগুলি নিম্নপৃষ্ঠ থেকেও দেখা যায় ডানা ইষদ স্বচ্ছ হবার কারনে। সামনের ডানার উজ্জ্বল বাদামী ডিসকাল বন্ধনী এবং ছোপগুলি কালো রঙ দ্বারা সীমায়ীত (বর্ডারড)। সেল এর মধ্যে কিছু কালো দাগ চোখে পড়ে। সামনের ডানার কোস্টা থেকে টর্নাস পর্যন্ত তেরচা ভাবে বিস্তৃত একটি পোস্ট ডিসকাল ইষদ চওড়া বন্ধনী এবং শীর্ষভাগ থেকে শুরু হওয়া টার্মিনাল বন্দনী দেখা যায়-উভয়েরই রঙ উজ্জ্বল বাদামী।
প্রথম উল্লিখিত বন্ধনীটির শেষে টর্নাসে অবস্থিত একটি ফিকে হলুদ দাগ অথবা পটি বিদ্যমান যার মধ্যে একটি কালো ছোপ এবং বাইরের দিকে কিছু কালো দাগ লক্ষ্য করা যায়। টার্মিনাল বন্ধনীটির শেষে টর্নাস অংশে সাদা ছোপ রয়েছে।
পিছনের ডানার শীর্ষভাগ থেকে টর্নাস পর্যন্ত একটি ইষদ চওড়া তেরচা অথচ সোজা পোস্টডিসকাল বন্দনী এবং শীর্যভাগ থেকে শুরু করে একটি ইষদ চওড়া টার্মিনাল বন্ধনী বিদ্যমান; উভয়েই সামনের ডানার বন্ধনী দুটির ন্যায় উজ্জ্বল বাদামী বর্নের একটি সাদা সীমা যুক্ত কালো সাব টর্নাল ছোপ এবং ২ নং ইন্টারস্পেসে উজ্জ্বল বাদামী রঙের পোস্টডিসকাল বন্ধনীর উপরে অপর একটি একই রকম ছোপ বিদ্যমান। শুংগ বাদামী বর্ণের, মাথা, থোরাক্স এবং উদরদেশর উপরিপৃষ্ঠ বাদামী এবং নিম্নপৃষ্ঠ সাদা রঙের হয়।
পুরুষ কাশ বাজরাল নমুনার অনুরূপ এবং একইরকম দাগ, ছোপ এবং বন্ধনীযুক্ত, তবে পার্থক্য বলতে স্ত্রী নমুনাতে ডানার উপরিতলের মূল রঙ ধূসর বাদামী এবং দাগ ছোপগুলি্র রঙ হলদেটে সাদা।
পুরুষ কাশ বাজরালের ডানার চকচকে নীল বর্ণের জন্য এদের অন্য প্রজাতির তুলনায় আকর্ষনীয় করে তুলেছে। এরা খুব দ্রুত উড়ান পছন্দ করে। স্ত্রী এবং পুরুষ কাশ বাজরালদের ছোট নালা অথবা ঝরনার ধারে, তাদের ডানা মেলে বসে থাকতে দেখা যায়। এরা জলের আশেপাশে জায়গায় উড়তে ভালোভাসে এবং উড়ানের মাঝে মাঝে পাথরের উপর বসে বিশ্রাম নিতে থাকে। কাশ বাজরালদের উঁচুতে বসে রৌদ্র পোহাতে দেখা যায়।
এই শূককীট "Ulmus wallichiana" গাছের কচি পাতার রসালো অংশ আহার করে।
খোলাহাটি ডিগ্রি কলেজ
খোলাহাটি ডিগ্রি কলেজ রংপুর বিভাগের দিনাজপুর জেলার পার্বতিপুর উপজেলায় অবস্থিত একটি কলেজ।
এটি ১৯৯৫ সালে প্রতিষ্ঠিত।
খোলাহাটি ডিগ্রি কলেজ উচ্চ মাধ্যমিক কোর্স পরিচালনা করে দিনাজপুর শিক্ষা বোর্ড এর অধীনে। এছাড়াও এখানে ডিগ্রি পাস কোর্স অধ্যয়নের সুযোগ আছে। বাংলাদেশ জাতীয় বিশ্ববিদ্যালয় এর অধীনে এখানে ৩ বছর মেয়াদী পাস কোর্স করানো হয়।
ফলাফল এর দিক থেকে খোলাহাটি ডিগ্রি কলেজটি পার্বতিপুর উপজেলায় বেশ সাফল্য অর্জন করেছে।
খোলাহাটি ডিগ্রি কলেজের বর্তমান অধ্যক্ষ আবু বক্কর ছিদ্দিক। এছাড়াও কলেজ পরিচালনার জন্য একটি পরিচালনা কমিটি রয়েছে।
ইমাদ ওয়াসিম
সৈয়দ ইমাদ ওয়াসিম (; জন্ম: ১৯ ডিসেম্বর, ১৯৮৮) ওয়েলসের সোয়ানসি এলাকায় জন্মগ্রহণকারী বিশিষ্ট পাকিস্তানী ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া ক্রিকেটে ইসলামাবাদ, ইসলামাবাদ লিওপার্ডস, জ্যামাইকা তাল্লাওয়াস, করাচী কিংস, পাঞ্জাব বাদশাহ, ফেডারেল এরিয়াজ লিওপার্ডসের পক্ষে খেলেছেন তিনি। ‘ম্যাডি’ ডাকনামে পরিচিত ইমাদ ওয়াসিম মূলতঃ অল-রাউন্ডার। বামহাতে ব্যাটিংসহ বামহাতে অর্থোডক্স বোলিং করে থাকেন।
ওয়াসিম ওয়েলসে জন্মগ্রহণ করেন। তাঁর বাবা সংক্ষিপ্তকালের জন্য প্রকৌশলী হিসেবে যুক্তরাজ্যে কর্মরত ছিলেন। তবে, খুব ছোট অবস্থাতেই তার পরিবার পাকিস্তানে ফিরে আসে। এরফলে সকল প্রথম-শ্রেণীর ক্রিকেটেই তার অংশগ্রহণ ঘটে। প্রথম ওয়েলসীয় বংশোদ্ভূত ক্রিকেটার হিসেবে পাকিস্তানের পক্ষে প্রতিনিধিত্ব করার গৌরব অর্জন করেন।
২০০৬ সালের অনূর্ধ্ব-১৯ দলের সদস্যরূপে ক্রিকেট বিশ্বকাপে খেলেছেন। এছাড়াও, পাকিস্তানের প্রথম-শ্রেণীর ক্রিকেট, লিস্ট এ ক্রিকেট ও টুয়েন্টি২০ ক্রিকেটে অংশ নিয়েছেন তিনি। ২০১২-১৩ মৌসুমে ফয়সাল ব্যাংক টি২০ কাপ প্রতিযোগিতায় ইসলামাবাদ লিওপার্ডসের প্রতিনিধিত্ব করেছেন।
২৪ মে, ২০১৫ তারিখে লাহোরে অনুষ্ঠিত সিরিজের ২য় ও চূড়ান্ত টুয়েন্টি২০ আন্তর্জাতিকে সফরকারী জিম্বাবুয়ের বিপক্ষে নোমান আনোয়ারের সাথে তারও অভিষেক ঘটে। ঐ খেলায় তার দল ২ উইকেটের ব্যবধানে জয় পেয়েছিল। এরপর ১৯ জুলাই, ২০১৫ তারিখে শ্রীলঙ্কার বিপক্ষে একদিনের আন্তর্জাতিকে অভিষেক হয় তার। ২০১৬ সালের আইসিসি বিশ্ব টুয়েন্টি২০ প্রতিযোগিতায় পাকিস্তান দলের অন্যতম সদস্য ছিলেন তিনি।
পাকিস্তানের প্রথম স্পিনার হিসেবে টুয়েন্টি২০ আন্তর্জাতিকে পাঁচ-উইকেট লাভের কীর্তিগাঁথা রচনা করেন। ২৩ সেপ্টেম্বর, ২০১৬ তারিখে দুবাইয়ে অনুষ্ঠিত সিরিজের ২য় খেলায় ওয়েস্ট ইন্ডিজের বিপক্ষে তার বোলিং পরিসংখ্যান ছিল ৫/১৪।
ব্লগার (সেবা)
ব্লগার একটি উন্মুক্ত ব্লগ তৈরির প্ল্যাটফর্ম, যার মাধ্যমে ব্যক্তিগত কিংবা বাণিজ্যিক ব্লগ মুক্তভাবে তৈরি করা যায়। "ব্লগার" প্ল্যাটফর্মটি ডেভেলপ করেছেন পাইরা ল্যাবস, কিন্তু ২০০৩ সাথে গুগল এই প্ল্যাটফর্মটিকে কিনে নেয় এবং গুগলের নিজস্ব সার্ভারে এটিকে হোস্ট করে। ব্লগার-এর স্বয়ংক্রিয় সাব-ডোমেইন হচ্ছে .blogspot.com। একজন নিবন্ধিত ব্যবহারকারী একটি এ্যাকাউন্টে ১০০ টি ব্লগ তৈরি করতে পারেন বিনামূল্যে।
ফরিদা হোসেন
ফরিদা হোসেন একজন বাংলাদেশী গল্পকার, ঔপন্যাসিক, নাট্যকার, অনুবাদক ও সাহিত্য সম্পাদক। তিনি মূলত শিশুসাহিত্যের জন্য জনপ্রিয়। তিনি আন্তর্জাতিক সাহিত্য সংগঠন পি.ই.এন এর বাংলাদেশ সেন্টারের সভাপতি ও 'অবিনশ্বর' সাহিত্য পত্রিকার প্রতিষ্ঠাতা সম্পাদক। সাহিত্যে অবদানের জন্য তিনি ২০০৪ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।
ফরিদা হোসেন চট্টগ্রাম জেলার মিরসরাই উপজেলার শাহেরখালী গ্রামের এক সম্ভ্রান্ত মুসলিম পরিবারে জন্মগ্রহণ করেন। তার বাবা ফয়েজ আহমেদ ছিলেন আন্তর্জাতিক খ্যাতিসম্পন্ন শ্রমিক নেতা ও আই. এল. ও এর গর্ভনিং বডির প্রাক্তন পরিচালক এবং মা বেগম ফয়েজুন্নেছা একজন গৃহিণী। ফরিদা তাদের প্রথম কন্যা।
ফরিদা হোসেন ১৯৬৬ সালে ফেনী জেলার রাজনীতিবিদ মুহাম্মদ মোশাররফ হোসেনকে বিয়ে করেন। তাদের তিন মেয়ে। মোশাররফ হোসেন ২০১৪ সালের ১৮ আগস্ট মারা যান।
ফরিদা হোসেন ষাটের দশকে ছাত্রী অবস্থায় তার প্রথম গল্পগ্রন্থ "অজন্তা" রচনা করেন। পাইওনিয়ার পাবলিকেশন থেকে প্রকাশিত বইটির প্রচ্ছদ করেন প্রখ্যাত চিত্রকর মুস্তাফা মনোয়ার। ১৯৬৫ সালে তার রচিত ও পরিচালিত প্রথম শিশুতোষ নাটক "রূপকথার দেশে" বিটিভিতে প্রচারিত হয়। তার রচিত বই মুক্তধারা, অঙ্কুর, নন্দন, মমন প্রকাশনী, মাওলা ব্রাদার্স, মাম্মী প্রকাশনী, শিকড় প্রকাশনী, শিল্পতরু, হাতেখড়ি এবং তার নিজের প্রকাশনী আঞ্জুম থেকে প্রকাশিত হয়েছে।
গল্প
ইংরেজি গল্প
উপন্যাস
শিশু সাহিত্য
নাটক
প্রবন্ধ